Vrouwees – toortsie.com\nTyd vir huisskoonmaak\nAugustus 25, 2014 Augustus 25, 2014 ~ Kameel\t~ 18 Kommentaar\nDie lus vir weggooi, regruk, en netjies maak het my hier in die middel van die winter getref. Eers was dit die cd’s en dvd’s wat in jare nie na geluister of gekyk is nie, se beurt. Hulle is asblik toe gestuur. Die bedlampies waarvan die een so skeef bly trek is vervang, en die bos kunsblomme uit my studio dae, aan die huishulp gegee. Sy het sommer al die ekstra kussings ook gekry, en verlede week is sy hier weg met die “goue” glase wat ek na Rika se dood gekry het. Die mooi wit handdoeke – wat vir jare nog nooit gebruik is nie – is eenkant gesit vir die armes.\nDie kombuiskaste is uitgepak en alle onbruikbare goed mee weggedoen. Die tafeldoek wat my ousus se dogter jare gelede vir haar troue geverf – en aan my gegee het omdat ek so gaande was daaroor – is na die huishulp toe. Die groot glas koekbord, en koekhouer gaan na Chantè toe. Sy bak en brou, en sy sal dit beter benut as wat dit hier by my in ‘n kas staan.\nWeggooi, en uitgooi is tot dusvêr met groot ywer gedoen, maar vanoggend was daar iewat van ‘n huiwering. Veertig jaar gelede het ek en Ken ‘n duur erdeware eetstel gekoop. Dit was te duur vir ons sak, maar ons het oë toegeknyp en hom gekoop. Deur die jare is hy net op Sondae gebruik. Marlè het hierdie ding rondom tafeldek gehad. Van kleintyd af is daar Sondae mooi tafel gedek; tot naamkaartjies het met tye plek aangewys. Die koppies is ook net gebruik vir wanneer daar gaste kom. Met ons trek stad toe het die eetstel gebreek. Net die koffie, en teekoppies het oorgebly. Dit is hierdie koppies wat my vanoggend aan die twyfel het. Hulle word nie gebruik nie, en neem net plek op. Met ander woorde hulle moet gaan. Daar loop egter veertig jaar se herinneringe saam met hulle, en dit voel soos afskeid neem van goeie vriende.\nEk dink bv aan die dag toe die nuwe pastoor vir die eerste keer kom kuier het. Die skinkbord is uitgehaal, teepot, koppies, melkbeker en suikerpot mooi netjies daarop neergesit, en terwyl ek tee bedien sê ek vir die pastoor dat hy kan sien dat ons alles het om ordentlik mee tee te bedien. Op sy “ja,” laat ek hom glimlaggend verstaan dat hy nie weer die stel gaan sien nie. As hy weer kom is hy nie meer ‘n gas nie maar een van ons, en drink saam met ons uit die kombuiskoppies tee. Hy het weer gekom, ‘n goeie huisvriend geword, maar wou nie weer by ons tee drink nie. Nie oor die koppies nie, maar omdat ek sulke slegte tee maak. Ek was nie in die gesig gevat nie; nie eers die dure koppies kon aan my tee smaak gee nie.\nMeteens is dit makliker om die koppies te laat gaan.\nTwee vroue en ‘n boodskap\nJunie 24, 2014 ~ Kameel\t~ 20 Kommentaar\nVerlede jaar September tref ‘n orkaan my. Vir vyf maande woed dit voort, en toe ek nie meer ‘n krieseltjie hoop, of krag oor het nie, is hy uitgewoed en kom daar kalmte. Maar soos die dokter sê jou liggaam is soos ‘n boom, as hy groot stres gevang het gooi hy sy blare af, en my liggaam begin toe my hare afgooi, en hou nie op nie, en dit veroorsaak natuurlik meer stres. Lang storie kort, ek bly moeg, en huil oor alles… en my hare bly uitval.\nGisteraand bel Ken. Ongelukkig is dit op ‘n baie lae oomblik, en ek grens soos ‘n baba. Vanoggend ontvang ek ‘n baie simpatieke boodskap van hom af, en net toe ek wou antwoord sien ek daar is ‘n Fb boodskap vir my. Ek maak gou oop en lees dit. Dit is van Ronêl, ‘n “vriendin” uit ons vroeër jare daar tussen die mielielande. Ons het vir dertig jaar geen kontak met mekaar gehad nie, maar het mekaar tydens ‘n herunie ‘n paar maande gelede weer gesien. Diè aand het Ronêl haar hart aan my blootgelê, en moes ek hoor van die groot hartseer en stryd in haar lewe. Met die terugry het ek dit met Ken gedeel. Sy hart is sag vir sulke dinge, en ek het geweet hy sal dit ‘n saak van gebed maak.\nWel, haar boodskap praat oor haar stryd, maar ook dat daar lig is, en dankie vir die omgee ens. Ek besluit om vir Ken die boodskap te stuur om hom op hoogte te bring sodat hy sy gebede daarvolgens kan aanpas. Ek copy-paste die boodskap, en dink toe dat ek darem eers vir Ken dankie moet sê vir sy omgeeboodskap aan my, en dan byvoeg dat die ander boodskap van Ronêl af is. As julle tred verloor sal ek verstaan, dit is maar ‘n deurmekaar spul.\nEk tik toe bo-aan Ronêl se boodskap my eie waar ek o.a sê dat my emosies maar skommel, en ek nie baie logies dink op die oomblik nie. Ek is nog besig om te tik toe druk ek ongelukkig die verkeerde pyltjie, en daar gaan die whatsapp boodskap voordat ek my sê klaar gesê het, of hom meegedeel het die ander boodskap is van Ronêl af. Ek laat hom vinnig weet dit is twee verskillende boodskappe, en neem aan die saak is daarmee afgehandel.\nKort hierna stuur Ken my ‘n boodskap; “My dierbare vrou ek verstaan glad nie die boodskap nie, waar praat jy en waar praat sy… en watter Ronêl is dit?” Ek het skoon vergeet ons ken meer as een Ronêl. Nou eers lees ek die boodskap wat ek aan hom gestuur het, en begin onbeheersd lag, so lekker dat die trane oor my wange loop. Die twee boodskappe vloei so lekker inmekaar. My boodskap se laaste woorde lees “soos jy sê,” en net daar begin Ronêl se boodskap “Hi Kameel, …..” Geen wonder die arme man kon nie kop of stert uitmaak van watter vrou praat waar nie. Hy het sekerlik gewonder wanneer het hy vir my al die dinge gesê wat Ronêl se boodskap meegee.\nEk stuur toe maar vir hom ‘n boodskap met die woorde dat hy nou sekerlik goed verstaan waarom ‘n man net een vrou moet hê – want twee maak hulle heeltemal deurmekaar – en sit ‘n soentjie daarby. Ewe droog wil hy toe weet van watter vrou af kom die soentjie.\nJanuarie 27, 2014 Januarie 28, 2014 ~ Kameel\t~ 10 Kommentaar\nUitdaging 20 – Lyne en Patrone.\nDit is veronderstel om ‘n foto uitdaging te wees, maar daar mag ook oor geskryf word.\nEk lees die woord patrone en dadelik tower dit rokspatrone, bloespatrone, broekspatrone ens. voor my op. Hoe dan anders, met ‘n naaldwerkster as ma is ek tussen patrone gebore, en grootgemaak. Nie dat dit my huishoudkundepunte opgestoot het nie – inteendeel, ek kon skaars garing deur ‘n naald se oog druk – watwou nog klere maak.\nTot op 40 jarige ouderdom het ek goed reggekom sonder naald en garing in die huis – en toe koop Ken vir my ‘n naaimasjien. Ek het nie daarvoor gevra, of ooit daarvoor geskimp nie, “no siree!!” Met stomme verbasing het ek die geskenk gade geslaan, totdat Ken droogweg laat hoor het dat dit is om nate wat losgetrek het, mee toe te werk.\nEk het die masjien soos ‘n amateurbokser wat in die kryt saam met ‘n beroepsbokser geklim het genader; en na heelwat uitklophoue – van die masjien se kant af – dit reggekry om in ‘n redelike reguit “lyn” te stik. Ek kon nou nate wat losgetrek het, toewerk. My ma het kom kuier, en met dit het dinge drasties verander. Sy was so gaande oor die masjien soos oor ‘n nuwe kleinkind, en wou niks daarvan hoor dat ek net nate daarmee toewerk nie. Nie dat dit ‘n fantastiese duur masjien was nie; inteendeel, dit was met die uitsluitlike doel om nate mee toe te werk, gekoop. My ma het van patrone begin praat, en ek het gekeer vir al wat ek werd was. “Maak net ‘n rokkie vir Chantè’” het sy gesoebat, en baie onwillig het ek ingestem om van ‘n eenvoudige patroon, en ‘n paar oorskietlappe wat sy my gegee het, ‘n rok te maak. Chantè was twee jaar oud, dus was dit nie ‘n te groot uitdaging nie.\nEk het my suur gesukkel, maar bo alle verwagting in dit geniet. Die rok se skouers was te groot gesny, maar ek was trots op my eerste poging, met sy valle, en kantjies. Dit was die begin van baie frille, en valle… maar dit het ek nie toe geweet nie. Die volgende stuk oorskietlap is nadergetrek, en daarna nog een, en toe nog een, en voordat ek weet wat my getref het is ek gehoek. Ek het ure se lekkerte in winkels tussen materiaal, en patrone deurgebring, en sakke vol daarvan huistoe gedra. Die vier meisiekinders kry vanaf nagklere tot kerkklere, en daarna doen ek ‘n ding wat ek gesweer het ek nooit sal doen nie, ek maak my eie klere. Tot Kenneth met sy kunstenaarssiel, en anderste kleredrag het so nou en dan vir ‘n kledingstuk gevra. Die nate van Ken se klere word toegewerk, en op die koop toe het hy ‘n sweetpak ook gekry.\nMy ma was hoog in haar skik met my vordering, maar het gelag vir die feit dat ek klere maak deur na die prentjies te kyk. Om ‘n patroon te lees was vir my so onverstaanbaar soos Grieks, dus het ek stap vir stap gedoen wat ek glo die prentjies sê, met die gevolg dat ek male sonder tal alles weer moes lostorring. Lostorring het ek op so ‘n gereelde basis, en met soveel geduld beoefen, dat ek klasse daarin kon aanbied, sou dit in aanvraag gewees het. Dit het my min gepla dat ek nooit die kuns om patrone te lees, baasgeraak het nie. Ek het reggekry wat ek vas geglo het vêr bokant my vuurmaakplek was; ek kon naaldwerk doen.\nJare voor die masjien het sy tol begin eis; migraineaanvalle wat eers ‘n maandelikse siklus geloop het, het meer dikwels voorgekom. Volgens die dokter was my nek soos “the rock of Gibraltar” vasgetrek, en hy – of eerder die migraines – het my oorreed om totsiens te sê vir naaldwerk. Chantè was egter vasbeslote dat ek eers haar matriekafskeidsrok moet maak voordat ek so ‘n groot stap neem. Volgens haar het ek haar drie susters se rokke, en Kenneth se matriekafskeidsklere gemaak, en sy was nie van plan om die een te wees wat uit die bus geval het nie.\nBy Chantè het my lewe rondom matriaal, patrone en die mooi woord “haberdashery” begin en dit voel reg dat dit ook by haar geëindig het.\nAnnie se lief en leed (2)\nNovember 12, 2013 November 12, 2013 ~ Kameel\t~ 12 Kommentaar\nAnnie het beddens opgemaak, piepiepotte uitgegooi, agter mense skoongemaak maar nooit ophou droom nie. So maak sy haar hart aan ‘n vrou in die hotel bekend, en diè besluit dit is tyd dat Annie ‘n bietjie uitkom, en nooi haar om vir haar te kom kuier. Sy kuier so lekker dat sy donker eers by die busstop terugkom. Die eensame figuurtjie by die verlate busstop verander twee jongmans in Barmhartige Samaritane. Alhoewel hulle haastig is stop hulle by haar en wil besorgd weet of sy nie besef hoe gevaarlik dit is om vroualleen in die donker, in so ‘n ongure buurt vir ‘n bus te staan en wag nie. Hulle bied aan om haar tot by haar bestemming te neem. Met hulle tuxedo’s aan lyk die twee so ordentlik dat Annie heel gewillig in die motor klim.\nOppad hotel toe hoor sy dat hulle aan ‘n danskompetisie gaan deelneem, en sy laat haar nie tweekeer nooi toe hulle haar vra of sy wil saamgaan nie. Daardie aand verloor sy haar hart op die aantreklike donkerkopman met sy breë glimlag. Groot is haar vreugde toe Juan die volgende oggend negeuur met ‘n bos rose by die hotel opdaag. Die meisie van die busstop het die ridder se hart verower. (Hier in die vertelling word die foto van die man in die tuxedo van die muur afgehaal, en in my hande gesit. “So het hy daardie aand gelyk, hierdie pragtige man waarin daar geen kwaad was nie.” Ek kyk na die foto en knik my kop; ‘n ridder voorwaar!! Versigtig en met groot liefde word die foto weer teen die muur gehang.)\nJuan het haar aan sy ouers gaan voorstel, en van die eerste oomblik af was dit duidelik dat sy Franse ma haar nie gaan aanvaar nie. Haar skoondogter moet Katoliek wees, en klaar. Die twee jongmense druk deur, en ‘n paar maande later word ‘n troudatum bepaal. Toe Annie weier om in die Katolieke kerk te trou, stamp sy en haar skoonma koppe. Annie wen die rondte – hulle trou in die N.G kerk maar daar hang ‘n skaduwee oor hulle huweliksdag; Juan se ouers was nie teenwoordig nie.\nDat Annie dolverlief is op haar seun, hardwerkend, en ‘n goeie huisvrou is, beindruk haar skoonma glad nie; sy doen alles in haar vermoë om die lewe vir Annie nag te maak, en vind ‘n uitstekende wapen. Met elke geleentheid wat sy kry vertel sy vir haar dat sou sy ‘n kind in die wêreld bring, die kind as Katoliek grootgemaak SAL word, en Annie niks daaraan kan doen nie. Annie jonk, en in soveel opsigte nog kind begin in vrees lewe. Vrees vir swangerskap sluk haar huweliksgeluk stuk vir stuk in, en vrees maak dat sy van Juan en sy Franse ma af wegvlug.\nHulle is geskei, en in die daaropvolgende paar jaar stort Annie haar hartseer en verlange na Juan, in haar werk uit. Sy het ‘n passie vir plante, en ‘n gawe om blomme te rangskik. Sy begin ‘n klein besigheid, en toe sy ‘n lening kon aangaan koop sy haar eerste huis, restoureer hom, lê die tuin uit en verkoop die huis teen ‘n wins. Deur harde werk en slim projekte het haar bankrekening stadig maar seker gegroei.\nDit was op ‘n trein dat sy vir Hendrik ontmoet het. Hulle het lekker gesels; Annie het van die Afrikaanssprekend, joviale man gehou, en ingestem dat hy vir haar kan kom kuier. Hy het nie soos Juan haar hart in een aand verower nie, maar dit was tyd om aan te beweeg. Hulle is getroud, en sy was naief genoeg om die beheer van haar geldsake aan hom oor te gee. Stadig maar seker het hy die skroef al stywer vasgedraai; sy moes rekenskap gee van elke pennie wat sy wou gebruik, en kon nie eers sonder sy toestemming ‘n paar skoene koop nie. By sy vriende het hy gespog oor die hoeveelheid geld wat hy in sy bankrekening het, en dat hy op 45 jarige ouderdom gaan aftree.\nTwee kinders is uit die huwelik gebore. Annie was lief vir haar kinders, en het vir hulle onthalwe in ‘n huwelik gebly waarin sy diep ongelukkig was. Hendrik het die lewe vir haar al hoe ondraagliker gemaak. Hoe harder sy gewerk het, en hoe meer geld sy ingebring het, hoe gemakliker, en meer bombasties het hy geraak. Hy het van haar verwag om die nagpot in so ‘n posisie voor die bed te plaas dat sou hy ‘n nood hê, hy hom net skuins in die bed kon draai, en die pot in ‘n lêende posisie gebruik. Sy is vele nagte fisies uit die bed uitgeskop omdat die pot volgens hom nie in die regte posisie gestaan het nie. Die nag toe Hendrik in woede ‘n pot vol piepie oor die slapende Annie se kop uitkeer, bereik sy breekpunt. Vol vernedering klim sy onder die stort in; daar is by haar geen twyfel meer nie – sy moet van hierdie man af wegkom. Dit het haar die helfte van haar besittings gekos maar sy is van hom geskei.\nBesigheid neem haar Durban toe. ‘n Man kom uit ‘n gebou gestap, en toe hy by haar verbystap kyk hy op. Dit is Juan. Tyd val weg toe hulle mekaar omhels – Annie het tuisgekom.\nAnnie se lief en leed\nOktober 29, 2013 ~ Kameel\t~ 11 Kommentaar\nGoedversorg staan sy in die deuropening van haar hipernetjies huis. Aan haar oë kan ek sien dat sy my nie herken nie; maar tog nooi sy my vriendelik binne. “Dit is so lekker om kuiermense te kry,” maak sy my tuis. Niks in die vertrek het verander vandat ek laas saam met Rika daar was nie. Teen die een muur glimlag die aantreklike donker man in sy “tuxedo” nogsteeds met ‘n breë glimlag vir my, en in die foto langs hom kyk ‘n pragtige jong vrou dromerig na buite. “Dit is Juan, my oorlede man,” sê sy toe sy sien ek kyk na die fotos. “Die ander een is van my toe ek jonk was.” “Vertel my julle storie,” vra ek. Sy kyk my vol twyfel aan. “Ek weet nie of hierdie 83 jarige kop nog alles mooi kan onthou nie, maar ek sal dit vir jou vertel as jy dit graag wil hoor.” “Asseblief,” vra ek, en maak myself gemaklik op die bank.\nSy begin haar vertelling by haar ma se dood toe sy elf jaar oud was. Dit maak diep emosies in haar wakker; soos haar vertelling vorder breek haar stem met tye, en ander kere kan jy die wroeging daarin hoor. Wanneer dit vir haar moeilik word om te praat kyk sy na die swartkopman in die foto, vee met ‘n sakdoek die trane van haar wange af, en hervat haar verhaal met die woorde; “Wonderlike man. Daar was nie kwaad in hom nie, soos jy hom daar sien lag so was hy altyd.” Met tye raak sy so stil dat ek wonder of sy nog bewus is van my teenwoordigheid; dan hervat sy haar verhaal, partykeer met ‘n herhaling van dit wat sy my reeds vertel het maar ek gee nie om nie, die verhaal van lief en leed boei my, en ek hang aan elke woord.\nAnnie was elf jaar oud toe haar ma oorlede is, en sy die huishouding moes oorneem. Haar pa het kontrakwerk gedoen, en net naweke huistoe gekom. Daar was drie jonger kinders, ‘n vyfjarige boetie, en twee sussies; onderskeidelik drie en ‘n half jaar, en veertien maande oud. Annie het nie teruggedeins vir die groot verantwoordelikheid nie; haar ma ‘n sieklike vrou het haar van kleins af geleer om vuur te maak, huis skoon te maak, wasgoed te was, te stryk, kook, en kinders te versorg.\n‘n Buurvrou het aangebied om skooldae na die jonger kinders om te sien. Die huise was vêr uitmekaar, en toe Annie een oggend weer haar boetie en sussies moes terugneem huistoe omdat die buurvrou nie kans gesien het om die dag na hulle te kyk nie, het sy besluit om sonder grootmenshulp klaar te kom. In die oggende nadat sy die jonger kinders versorg het, het sy brood in ‘n vadoek toegedraai – dit so neergesit dat haar boetie dit maklik kan bykom – die deur agter haar toegesluit, en die drie en ‘n half myl skooltoe gedrafstap. Kom twaalfuur het die juffrou haar gesê sy kan gaan sodat sy die jonger kinders kan gaan kosgee.\nEen Vrydagmiddag wag sy tevergeefgs vir haar pa om huistoe te kom sodat sy hom kan vra of sy na ‘n stranddiens toe kan gaan. Later besluit sy om die jonger kinders saam met haar te neem, en stap die drie myl strand toe. Die stranddiens is alles en nog meer as waarvoor sy gehoop het. Speletjies op die strand, en vir elke kind ‘n pakkie swiets voordat hulle huistoe gaan. Taai van die swiets kom hulle pikdonker by die huis aan. Haar hart klop in haar keel toe sy haar pa sien. Sy verduidelik waar hulle was. “Jy behoort pak te kry om so in die donker met die kleintjies rond te loop,” sê hy, maar dan versag sy stem. “Die huis is so mooi skoon, en alles so op sy plek dat ek dit nie oor my hart kan kry om met jou te raas nie.”\nKlaar met skool gaan werk Annie as ontvangsdame in ‘n hotel op die seefront. Kamer en etes is ingesluit, en tot haar groot vreugde word die jonger kinders toegelaat om so nou en dan by haar te kuier, en oor te slaap. Sy verdien veertien pond ‘n maand; baie geld vir haar wat aan so min gewoond is. Die lewe glimlag breed oor haar.\nOp ‘n dag kom die hotelbestuurder na haar toe en sê hulle verwag ‘n Kolonel, en Hertogin uit Engeland, en of Annie asseblief uit haar pad sal gaan om die vername gaste tuis te laat voel. Dit doen sy dan ook so goed dat die Kolonel haar nader en vra of sy nie by hom en sy vrou in Durban wil gaan werk nie. Sy is onseker; Durban is vêr van die Kaap af, maar hy maak sy aanbod so aantreklik, en verf vir haar so ‘n rooskleurige prentjie dat sy instem as haar pa sou “ja,” sê. Haar pa luister aandagtig na die Kolonel se beloftes van meer geld, en ‘n wonderlike toekoms vir haar, en gee sy toestemming. ‘n Paar weke later vertrek sy saam met die Kolonel en sy vrou na haar nuwe tuiste toe. Die huis is alles wat die Kolonel gesê het; ‘n veertien slaapkamer “mansion.” Wat hy haar egter nie vertel het nie is dat sy sonder hulp die swaar fluweelgordyne uit Engeland sal moet meet, korter maak, en hang, en daarna soos ‘n bediende in die huis werk. Haar salaris is die helfte minder as dit wat sy by die hotel gekry het. Die maande gaan verby en van die vername man se beloftes kom daar niks nie. Eensaam en diep ongelukkig werk sy voort. Die groot huis wat soveel beloftes ingehou het word ‘n gevangenis, en sy begin planne beraam om weg te kom.\nSy nader die Kolonel en vertel hom van haar ongelukkigheid, en haar begeerte om weer as ontvangsdame by ‘n hotel te gaan werk. Hy vra haar om nie oorhaastig te wees nie, en gee haar die versekering dat hy vir haar werk by ‘n hotel sal kry. Groot is haar blydskap toe hy kort daarna sy belofte waarmaak, en haar by ‘n hotel gaan aflaai. Maar sy is ontnugter toe sy uitvind dat sy nie as ontvangsdame aangestel is nie, maar wel as ‘n “chamber maid.” Om beddens op te maak, en piepiepotte leeg te maak was nie haar idee van werk nie, sy het ‘n werk gesoek wat vir haar vervulling sou bring. Binne haar was talente opgesluit waaraan sy uiting wou gee. Maar haar lewe het eers ‘n ander draai geloop.


Gedenk jul Voorgangers – Dr. Hennie Prinsloo | Groep7 eShop\nHome / NIE-FIKSIE/NON-FICTION: / Christelik / Christian / Gedenk jul Voorgangers – Dr. Hennie Prinsloo\nGedenk jul Voorgangers – Dr. Hennie Prinsloo\nSKU: ISBN: 978-1-77622-064-9 Categories: Christelik / Christian, NIE-FIKSIE/NON-FICTION:\nGedenk jul Voorgangers – Dr. Hennie Prinsloo quantity\nDie naam van die boek “Gedenk jul Voorgangers” kom uit Hebreërs 13:7: “Gedenk julle voorgangers wat die woord van God aan julle verkondig het; aanskou die uiteinde van hulle lewenswandel en volg hulle geloof na.”\nDie Bybel moedig ons aan om die voorbeeld van geestelike leiers en ander geloofshelde na te volg. Veral hulle wat die geestelike wedloop goed gehardloop het. Ons grootste voorbeeld is Jesus Christus, Hebreërs 12:1-2, maar ook al die ander geloofshelde van Hebreërs 11. Ook die mense waarvan hierdie boekie ons vertel is wonderlike voorbeelde om na te volg.\nHull was en is steeds voorbeelde van hoe God in mense, maar ook deur mense werk. Ja, hulle is voorbeelde van hoe ons God moet dien en Hom welbehaaglik moet lewe.\nVir die wat erns wil maak met hul geestelike lewe en hulle verhouding met Jesus Christus bied hierdie boekie baie stof tot nadenke!


Gedagte vir die dag: Kragkos | Maroela Media\n“Hulle sê toe vir Hom: ‘Meneer, gee ons tog altyd hierdie brood.’ Maar Jesus sê vir hulle: ‘Ek is die brood wat lewe gee. Wie na My toe kom, sal nooit weer honger kry nie, en wie in My glo, sal nooit weer dors kry nie’” (Johannes 6:34-35)\nElke af en toe sal dieetkundiges en gesondheidbewustes ’n lys kossoorte saamstel wat hulle “kragkos” noem, “power foods”. Avokado’s, hawermout en bloubessies is gewoonlik op so ’n lys. En nog ander waarvan die voedingswaarde glo buitengewoon hoog is.\nMense wat sulke kragkos eet, pluk die vrugte van hul goeie dieet, gewoonlik dinge soos ’n gloeiende vel, ’n gesonde lyf, ’n flink brein.\nDie Here gee ons ook kragkos. Dis soos geen ander voedsel nie, en natuurlik is dit nie sommer iets wat jy in ’n winkel kan koop nie. Dis ’n soort kos wat die heel hongeriges se honger kan stil, ’n voedsel wat versadig soos niks anders nie.\nJesus verklap in die Johannesevangelie hoe God se kragkos lyk: “Die brood wat God gee, is Hy wat uit die hemel kom en aan die wêreld die lewe gee” (Joh 6:33).\nHierop reageer die honger, desperate mense só: “Hulle sê toe vir Hom: ‘Meneer, gee ons tog altyd hierdie brood.’ Maar Jesus sê vir hulle: ‘Ek is die brood wat lewe gee. Wie na My toe kom, sal nooit weer honger kry nie, en wie in My glo, sal nooit weer dors kry nie’” (Joh 6:34-35).\nHoe kan ons God se kragkos gereeld inkry? Deur die nagmaal. Dis die dankie-sê-ete waar ons Hom dank vir die Brood van die lewe. Om hierdie tafel word ons stil en dink na oor wat Hy vir ons deur sy dood en opstanding bewerkstellig het. En hoe ons gedurig goeie vrugte dra as gevolg daarvan.\nHoe lyk die vrugte van iemand wat van God se kragkos eet? Dis ’n lewe vol liefde, ’n siel vol lof en ’n hart vol dank.\nHere Jesus, U is die kos vir my siel, die manna vir my hart. U is die Een wat elke dag my honger stil.\nGedagte vir die dag: In Jesus\nAmen….dankie Here die onsienlike alomteenwoordige God….U genade is vir my genoeg.\nPrys U Heilige Naam


Video: Beeldmateriaal wys omvang van skade aan parlement | Maroela Media\n(Foto: Kaapstad-metro se brand- en nooddienste)\nBeeldmateriaal wat met hommeltuie geneem is, wys die omvang van die skade wat aan geboue in die parlementêre kompleks aangerig is nadat ŉ brand Sondag daar uitgebreek het.\nDie dak van die parlementsgebou het Maandag laatmiddag weer vlamgevat nadat brandbestryders skynbaar vroeër die dag die brand in bedwang gebring het.\nKaapstad se brand-en-reddingsdienste het teen 17:15 bevestig dat die brand in die parlementêre gebou weer opgevlam het.\nDie voorsittende beamptes van die parlement het intussen bevestig dat die deel wat die Nasionale Vergadering huisves heeltemal in die brand verwoes is. Die Nasionale Raad van Provinsies se gebou, die biblioteek en die museum is nie beskadig nie.\nVerskeie ondersoeke is reeds begin en sal in volle swang wees sodra die hele gebou veilig verklaar is en aan die ondersoekspan oorhandig word.\n’n Multidissiplinêre span professionele ingenieurs is ook aangestel om die oorsaak van brand, die omvang van die skade, die veiligheid van die gebou en die koste, sowel as tydlyne vir herstelwerk te bepaal.\nDie 49-jarige verdagte wat in hegtenis geneem is in verband met die brand sal intussen vandag in die Kaapstadse landdroshof verskyn op aanklagte van huisbraak en diefstal, brandstigting, asook oortredings wat verband hou met die Wet op Nasionale Sleutelpunte. Die verdagte is glo met vermoedelik gesteelde eiendom betrap.\nKan maar net my kop skud in Ongeloof ….\nDit maak my uiters hartseer om te dink dat so ‘n belangrike nasionale sleutelpunt vernietig is. Weereens bewys van die traak-my-nie-agtige houding van die regering se kant. Hoe kon iemand deur die sekuriteitsstelsel kom as dit behoorlik gemonitor is? Wie het die verdagte by die hek laat inkom? Pla dit die Speaker van die parlement enigsins dat sy die bal laat val het?\nIs die pateet geplant om die ware skobbejakke se identiteit te beskerm? Vrae word reeds gevra oor die gelyktydige ontstaan van verskeie vure. Die groot vraag is: Wil die huidige regering die waarheid weet? En dít terwyl die Zondo-verslag ook op vlambare papier gedruk staan… swart op wit? En neffens die murasie is ‘n groot opstoker neef Tutu net ‘n paar dae gelede onder nederige fanfare, toegemessel.\nDis erg traumaties dat ons geskiedenis so min geag en verwoes word. Stel voor ALLE waardevolle items van geskiedkundige waarde word verwyder en in museum veilig gestoor. Versier mure dan met Afrika artifakte soos houtbeelde en beesvelle\nNou kan julle onder ‘n boom gaan sit of lê, dis mos wat julle wil hê. En sê dankie vir die aanhitsers en Zuma se dogter


ANC sê nee vir R1000 miljard rand uit vrees vir ‘te veel witmense’ – praag.co.za\nANC sê nee vir R1000 miljard rand uit vrees vir ‘te veel witmense’\nDie Yellowstone-kaldera onder die Yellowstone-nasionale park. Die warmbronne in die gebied is te wyte aan die reuse- lewende vulkaan onder die oppervlak\nDie ANC-regering het ‘n versoek van die VSA van die hand gewys om deel te wees van ‘n Amerikaanse rampbestuursplan waaruit Suid-Afrika $10 miljard per jaar (ongeveer R100 miljard) vir tien jaar sou ontvang. Luidens die plan sou tydelike huisvesting vir miljoene Amerikaners in Suid-Afrika gebou word ingeval die Yellowstone-supervulkaan in dié land een of ander tyd tot uitbarsting sou kom.\nLande wat wel aan die Amerikaanse noodlenigingsplan gaan deelneem, is Brasilië, Argentinië en Australië. Volgens ‘n woordvoerder van die departement van buitelandse sake, dr. Sipho Matwetwe, sal Suid-Afrika nie “deel van die plan wees nie omdat daar ‘n risiko bestaan dat miljoene wit Amerikaners in ‘n noodsituasie na die land gestuur kan word en dit kan ons nasionale kultuur en identiteit bedreig”.\nAmerikaanse wetenskaplikes hou reeds jare lank die supervulkaan onder die Yellowstone-nasionale park in die VSA dop. ‘n Supervulkaan is honderd keer so kragtig soos ‘n gewone vulkaan en kan nie net miljoene mense laat omkom nie, maar ook ‘n hele beskawing uitdelg. Indien Yellowstone sou uitbars, sou die hele Noord-Amerika verwoes word en die aarde mag enkele jare lank in ‘n “vulkaniese winter” gedompel word.\nDie laaste bekende supervulkaniese uitbarsting het blykbaar ongeveer 70 000 jaar gelede plaasgevind langs die Toba-meer in Soematra, Indonesië. Dit het ‘n vulkaniese winter veroorsaak wat ses tot agt jaar geduur het, asook ‘n tydvak van aardverkoeling ingelui wat ‘n duisend jaar geduur het.\n‘n Onlangse wetenskaplike ontleding van die gesmelte rots onder die Yellowstone-nasionale park in die Verenigde State van Amerika het onthul dat ‘n uitbarsting sonder enige eksterne invloed moontlik is.\nWetenskaplikes het voorheen geglo dat vele supervulkaniese uitbarstings eers deur ‘n aardbewing ontketen moet word om die aarde se kors oop te breek vir die magma om te ontsnap. Maar nuwe navorsing toon dat dit spontaan as gevolg van ‘n toename in druk kan plaasvind.\nSupervulkane verteenwoordig die tweede grootste gevaar vir lewe op aarde, ná ‘n botsing van die aarde met asteroïdes, en hulle was in die verlede verantwoordelik vir massa-uitsterwings van spesies op aarde, langtermynklimaatsveranderings en korter “vulkaniese winters” wat veroorsaak word as vulkaniese as die sonlig afkeer.\nAmerikaanse wetenskaplikes het Suid-Afrika geïdentifiseer as ‘n gebied waar mense sou kon oorleef tydens die vulkaniese winter wat Yellowstone sou veroorsaak. Hoewel die Amerikaanse regering geensins paniek onder sy burgers wil veroorsaak nie, is op ‘n “gebeurlikheidsplan” besluit indien die ergste wel sou plaasvind en Yellowstone tot uitbarsting kom.\nDie vulkaan word tans deurentyd deur seismograwe by 45 punte gemonitor en waarskynlike sou die VSA oor enkele weke of dae se waarskuwing beskik om groot getalle van sy burgers oorsee en veral na die suidelike halfrond te stuur.\nKunstenaarsvoorstelling van Yellowstone wat uitbars\nYellowstone in die deelstaat Wyoming het 600 000 jare gelede ‘n uitbarsting beleef en meer as 1000 kubieke kilometer as en lawa in die atmosfeer ingestuur – omtrent 100 keer meer as die Berg Pinatubo-uitbarsting in die Filipyne in 1982, wat ‘n merkbare tydvak van globale verkoeling meegebring het.\nHoewel die Suid-Afrikaanse ministeries van buitelandse sake, asook wetenskap en tegnologie, volledig oor die Amerikaanse plan ingelig is, tesame met die groot bedrae geld wat betaal sou word om tydelike huisvesting vir Amerikaners in die Karoo en in die Kalahari op te rig waar hulle sou kon oorleef, het die kabinet besluit om die Amerikaanse versoek van die hand te wys.\nDie R100 miljard sou van 2014 af elke jaar vir tien jaar aan Suid-Afrika betaal word, waarna die plan hersien sou word.\nDit kan tot tien jaar neem vir druk om in die magmakamer van die supervulkaan op te bou. Volgens dr. Jean-Philippe Perrillat van die Nasionale Sentrum vir Wetenskaplike Navorsing in Grenoble, Frankryk, “is dit die verskil in digtheid tussen die gesmelte magma in die kaldera en die omliggende rots wat groot genoeg is om die magma vanuit die kamer na die oppervlak te laat styg”.\n“Die uitwerking is dieselfde as die ekstra dryfvermoë van ‘n sokkerbal wat onderwater met lug gevul word, waarna dit na die oppervlak styg omdat die omringende water digter is,” sê dr. Perrillat. “As die volume magma groot genoeg is, behoort dit na die oppervlak te styg en te ontplof soos ‘n sjampanjebottel wat ontkurk word.”\nVolgens dr. Sipho Mathetwe, het die Suid-Afrikaanse regering “simpatie vir die Amerikaanse uitdaging (challenge) met Yellowstone, maar ons het ons eie uitdagings in Suid-Afrika. Daar is 200 miljoen witmense in Amerika en as te veel van hulle Suid-Afrika toe vlug, kan dit ‘n groot probleem veroorsaak, selfs al is daar genoeg huisvesting en infrastruktuur beskikbaar. Dit sal die land destabiliseer en kan selfs apartheid laat terugkom. Suid-Afrika is nie te koop nie.”\nDie Amerikaanse ambassadeur in Pretoria was nie vir kommentaar beskikbaar nie.\nSkrywer Dan RoodtGepubliseer op 1 April 2014 1 April 2014 Kategorieë Internasionale nuus, Nuus, Suider-AfrikaSleutelwoord Jean-Philippe Perrillat, supervulkaan, uitbarsting, vulkaniese winter, Yellowstone, Yellowstone Nasionale Park\nVorige Vorige artikel: OB-skokverslag dalk binnekort oor Vrystaatse premier\nVolgende Volgende artikel: Vandeesmaand wag 2 swartes in Oklahoma dodelike inspuitings af


Hoe werk surrogaatskap? - WelstandWelstand\nTuis / Advies / Hoe werk surrogaatskap?\nHoe werk surrogaatskap?\nSurrogaatskap is wettig in Suid-Afrika en word deur die Kinderwet gereguleer.\nDie Kinderwet bevat streng vereistes wat die voornemende ouers en die surrogaatma aan moet voldoen voordat hulle ʼn surrogaatskap-ooreenkoms kan sluit:\nVolgens die Kinderwet moet ʼn surrogaatskap-ooreenkoms op skrif wees en bevestig word deur ʼn hooggeregshof. Dit moet ook deur al die partye daartoe onderteken word. Waar ʼn lasgewende ouer getroud is of in ʼn permanente verhouding betrokke is, mag die hof nie die ooreenkoms bevestig nie tensy die eggenoot, eggenote of deelgenoot van die lasgewende ouer sy of haar skriftelike toestemming tot die ooreenkoms gegee het en ʼn party tot die ooreenkoms geword het. Indien die surrogaatma getroud is of in ʼn permanente verhouding betrokke is, geld dieselfde reël.\nʼn Surrogaatskap-ooreenkoms mag slegs deur ʼn hof bevestig word indien die lasgewende ouer of ouers nie in staat is om geboorte te skenk aan ʼn kind nie en die toestand permanent en onomkeerbaar is.\nDie surrogaatskap-ooreenkoms mag nie beëindig word nadat die kunsmatige bevrugting van die surrogaatma plaasgevind het nie. Enige surrogaatskap-ooreenkoms wat egter nie voldoen aan die bepalings van die wet nie is ongeldig en enige kind gebore as gevolg van enige handeling wat geneem is in uitvoering van sodanige reëling word vir alle doeleindes geag die kind te wees van die vrou wat geboorte geskenk het aan daardie kind.\nDie Kinderwet vereis die gamete – voortplantingselle soos eierselle of sperma – moet kom van die voornemende ouers van die baba aan wie die surrogaatma die lewe sal skenk. Indien dit nie moontlik is nie weens biologiese, mediese of ander geldige redes, moet die gameet van ten minste een van die ouers of, waar die lasgewende ouer ʼn enkel persoon is, die gameet van daardie persoon af kom.\nDie kunsmatige bevrugting van die surrogaatma mag eers plaasvind nadat die surrogaatskap-ooreenkoms deur die hof bevestig is en moet dan binne 18 maande vanaf die datum van bevestiging plaasvind.\nDie surrogaatma mag surrogasie nie gebruik as ʼn bron van inkomste nie; moet die ooreenkoms sluit vir onbaatsugtige redes en nie vir kommersiële doeleindes nie; moet ten minste een swangerskap en lewensvatbare bevalling gehad het; en ʼn lewende kind van haar eie hê.\nVergoeding mag slegs gegee word vir onkostes wat direk betrekking het op die kunsmatige bevrugting en swangerskap van die surrogaatma, die geboorte van die kind en die bevestiging van die surrogaatskap-ooreenkoms; verlies van inkomste deur die surrogaatma gely as gevolg van die surrogaatmoederskap-ooreenkoms; of versekering om die surrogaatma te dek vir enigiets wat mag lei tot dood of ongeskiktheid wat veroorsaak is deur die swangerskap.\nVolgens die wet is ʼn kind wat deur surrogaatskap gebore word onmiddellik na geboorte die kind van die lasgewende ouer of ouers. Die surrogaatma word verplig om die kind so gou as moontlik na die geboorte aan die lasgewende ouer of ouers oor te gee en sy of haar eggenoot, deelgenoot of familie het geen regte van ouerskap of sorg van die kind nie. Hulle het ook geen regte van kontak met die kind nie, behalwe indien voorsiening daarvoor gemaak is in die ooreenkoms tussen die partye.\nDie identiteit van die partye tot hofverrigtinge met betrekking tot ʼn surrogaatskap-ooreenkoms mag nie gepubliseer word sonder die skriftelike toestemming van die betrokke partye nie. Geen persoon mag enige feite publiseer wat die identiteit van ʼn persoon gebore as gevolg van ʼn surrogaatskap-ooreenkoms openbaar nie.\nʼn Kind gebore as gevolg van kunsmatige bevrugting of surrogasie of die voog van sodanige kind is geregtig op toegang tot enige mediese en ander inligting aangaande daardie kind se genetiese ouers, maar nie voordat die kind die ouderdom van 18 jaar bereik nie. Dié inligting mag egter nie die identiteit van die persoon wie se gameet of gamete gebruik is vir sodanige kunsmatige bevrugting of die identiteit van die surrogaatmoeder openbaar nie.\nDie Kinderwet: https://divorceattorneycapetown.files.wordpress.com/2011/08/kinderwet_no38_van_2005_afr.pdf


Afrika-greepvis - Wikipedia\nDie Afrika-greepvis (Hepsetus odoe) is 'n varswater vis wat voorkom in die Kunene- en Okavangoriviere, die boonste gedeelte van die Zambezirivier en die Kafuerivier. Dit kom ook in Sentraal-Afrika en Wes-Afrika voor. Die vis kom egter nie voor in die groot mere van Afrika nie. In Engels staan die vis bekend as die African Pike - in die Caprivi staan die vis bekend as die Varswater Snoek.\nDié vis is ‘n varswater spesie en moenie met die soutwater Snoek verwar word nie.\nDie vis se kop is slangagtig en vierkantig van voor gesien. Die profiel is wreed en reguit. Sy tande is buite die bek sigbaar, in vliese versteek, in pare geplaas en uiters gevaarlik.\nDie rugvin is klein, vierkantig en op die laaste derde gedeelte van die lyf teenwoordig. Die vetvin is aanwesig, halfpad tussen die rug- en stertvin en is oranje/swart. Die stertvin is goed ontwikkel en gevurk. Die anale vin is redelik goed ontwikkel. Die buikvin is gepaard. Die borsvin is gepaard maar redelik klein.\nDie vis se vorm is baie vaartbelyn vir groot spoed. Die lyf kleur is geelgroen tot donkergroen, amper swart op die rug. Daar is donker spikkels op die vinne, onduidelike vertikale strepe op die lyf maar mooi geel en groen strepe agter die oë op die kiefdeksel. Die skubbe is redelik fyn.\nDie Caprivi rekord is 1.9 kg en wyfies word groter as mannetjies.\nDie vis hou van oop water, maar waar tiervis teenwoordig is, is hy as gevolg van sy grootte gedwing om in baaie, vleie ens., waar skuiling is, te hou.\nHy word gewoonlik in skoon water langs ‘n lap lelies, rietpol of watergras, op ‘n vinnig bewegende blink (medium tot klein) kunsaas (soos 'n lepel) gevang. Ander ase wat werk is milt, vleis, visaas, paddas en groter insekte.\n‘n Ligte staalstrop is noodsaaklik, die vis spook lekker en spring gedurig. In troebel of vuil water moet aas op die bodem gebruik word. Vir sy grootte is hy gewis een van die beste vegters.\nOntsluit van "https://af.wikipedia.org/w/index.php?title=Afrika-greepvis&oldid=2216123"\nDie bladsy is laas op 24 Junie 2020 om 15:23 bygewerk.


Prokureur steel glo miljoene | Maroela Media\nŉ Prokureur van Kimberley het in die hof verskyn op aanklagte van bedrog, diefstal en geldwassery.\nKapt. Philani Nkwalase, woordvoerder van die Valke, het gesê Henry Coetzee (61) het in die Kimberley-streekhof verskyn op 16 aanklagte.\n“Volgens die Valke se ondersoek het Coetzee glo amper R4 miljoen verduister tussen Maart 2001 en November 2010. FNB en verskeie klaers in Kimberley was glo die slagoffers van die beweerde wandade.”\nNkwalase het gesê Coetzee het sy beweerde slagoffers verteenwoordig in eiendomstransaksies, siviele sake en eise teen die Padongelukkefonds. “Al die beweerde wandade is in Kimberley gepleeg hoewel Coetzee later na Port Elizabeth verhuis het.”\nCoetzee moet weer op 27 Januarie in die hof verskyn.\nJa hulle dink mos hulle is bo die gereg…\nJammer as ek nou lelik is, maar ek stem saam met PJ. Meeste van hierdie mense is ongelooflik arrogant en altyd verdedigend en alwetend. Jy kan niks op ‘n kommentaar kolom se sonder dat hulle jou mbv die WET regsien of aanvat en verneder nie, want jy weet NIKS, hulle weet alles. Hulle maak asof hulle oor jou lewe kan besluit (inherent is dit seker waar in ‘n kriminele saak, maar so besluit ‘n dokter ook oor jou lewe) en asof hulle so streng volgens die wet werk. Meer as een prokureur is al toegesluit, wonder of hulle die wette wat hulle so aanhaal vir ander dan self nie verstaan of nakom nie?\nSpuit hom met DOOM, dat daai bose geeste kan uitkom.\nEk het jare vir m prokureur gewerk ek het hul sommer Prokerowers genoem, want glo my die wat die regte pad loop is dun gesaai.\n‘n Skelm prokureur? Haai nooit, wat vertel julle my nou.\nHi oe “White Trash” was jy ook by die leke prediker in Limpopo dat jy aan haal die mense moet met “DOOM” gespuit word om ontslae te raak van alle oneerlikheid\nSo n vuil uil van n prokkie. Hy het geleer hoe om te steel in die land! Daar is mos baie voorbeelde………..en hy gaan wegkom daarmee………\nja mnr prokkie…..hou vir noueers maar lekker vakansie hoor……..\nVerskeie van ons het in Hoedspruit deurgeloop deur ‘n baie “geliefde” en “gewilde” prokureur wat een en almal se vriend was. Toe ons gelde deur hom verdoesel is het ons hom by die Prokreurs Orde verkla wat op hul beurt ons na die “Getrouheidsfonds’ verwys het. Die het ons klagtes ingeneem en eenvoudig die knaap ses(6) maande tyd gegee om die gelde terug te betaal of die “gereg” te moet trotseer. Ek het gelukkig my gelde terug gekry maar sonder enige rente of ‘n verskoning of enige tyd of tyding van die knaap. Vandag bedryf hy ‘n privaat “besigheid” in Hoedspruit en gaan aan met sy lewe as of niks verkeerd is nie. Sulke “prokureurs” moet summier in die tronk gegooi word want dit is BEDROG om my gelde vir privaat gewin te gebruik!!!\nWat van die prokureur wat in Pretoria praktiseer en in Hartbeespoort bly wie so ‘n paar jaar terug saam met sy sekretaresse sowat R50m gesteel het in ‘n “scam”? Die meneer prokureur kry toe vir homself ‘n prokureur, nogal een wat lid is van die prokureurs se orde, om hom te verdedig. Raai wat het hy oorgekom, en die geld is tot vandag toe net “weg”!


13 Maart 2018 | Maroela Media\nAlles vir Dinsdag 13 Maart 2018\nBrendon Staniforth · 13 Maart 2018\nDie motor van die jaar is Dinsdagaand tydens ŉ glansgeleentheid by Gallagher Estate aangewys.\nJan-Jan Joubert · 13 Maart 2018\nSes prominente Suid-Afrikaners wat ten nouste met staatskaping verbind word, gaan deur die parlement gedagvaar word om in die openbaar voor ‘n parlementêre komitee te getuig oor hul dade.\nMariné Lourens · 13 Maart 2018\nDie vakbond Numsa het gesê hy het ŉ dringende hofinterdik bekom om Eskom te verhoed om kontrakte met 27 onafhanklike kragprodusente te sluit, maar Jeff Radebe, minister van energie, het ontken dat só interdik uitgereik is.\nDie voortslepende staking deur forensiesepatologiewerkers in Gauteng vertraag die vrystelling van nadoodseondersoekverslae en begrafnisse, het die DA Dinsdag ges6e.\nDie polisie in die Wes-Kaap het Dinsdag bevestig die sesde gevangene, wat uit die Pollsmoor-tronk ontsnap het, is aangekeer.\nDie vakbond Untu het gesê die veiligheid van passasierstreine in die land verswak daagliks tot só mate dat “dit net ŉ kwessie van tyd is voor ons nog ŉ ernstige treinongeluk sien”.\nPieter van den Berg · 13 Maart 2018\nDie byeenkoms strek oor drie dae en die room van ons atlete sal in aksie wees.\nDie saak teen Jacobus Potgieter en Heinrich Dumas van Bronkhorstspruit wat daarvan beskuldig word dat hulle na bewering ŉ negejarige meisie aan ŉ boom vasgemaak, haar aangerand en geskiet het, sal weens veiligheidsredes na die streekshof in Pretoria oorgeplaas word.\nJacobus Potgieter en Heinrich Dumas\nCyril Blackburn · 13 Maart 2018\nDie egpaar se groot dag het in ŉ nagmerrie ontaard maar weldoeners het verseker dat hul groot dag kan voortgaan.\n“Die wetstoepassingsagentskappe moet afreken met diegene wat daarby betrokke is.”\nDavid Makhura Gaugteng\nDie kampus is op 1 Maart gesluit nadat oproerige studente geboue, insluitend ŉ boekwinkel, en ŉ polisievangwa aan die brand gesteek het.\nVir die afgelope drie jaar stroom die nuusberigte in van Christene wat ongenaakbaar aangeval word tydens Paasfees. In 2015 het 148 Christene gesterf, in 2016, 75 Christene, verlede jaar het 72 Christene gekies om hulle lewens neer te lê tot eer van Sy Naam… Wat sal 2018 inhou?\n“Die slagoffer, ŉ 24-jarige vrou, het omstreeks 20:30 in haar VW Polo na die gimnasium in die basis gery toe sy opgemerk het ŉ wit Toyota Etios agtervolg haar.”


Geheime van die korrekte plasing van geldpad op Feng Shui - Droom interpretasie - 2020\nFeng Shui geld pad: waar om dit die beste te stel\nDie geldpad is een van die bekendste simbole wat rykdom en geluk aantrek. Dit is 'n baie gunstige dier wat in die antieke tyd sy gewildheid verkry het, insluitende feng shui.\nDaar is selfs 'n legende dat die geldkikker by volmaan by mense se huise kom om hul geluk vir die toekoms te voorspel. Daarom gebruik baie Asiërs beeldjies van hierdie dier om hul huise te versier om voorspoed en welsyn te lok.\nWat het 'n geld padda\nDie driebeen padda is 'n goeie oplossing vir al die mense wat ly aan 'n gebrek aan geld. Die opkoms van probleme met geld, die voortdurende lek van geld word veroorsaak deur die vloei van negatiewe Qi-energie in die huis. Die magiese padda pak hierdie probleem suksesvol af, wat nie net monetêre probleme verlig nie, maar ook goeie geluk vir die hoof van die woning sowel as vir alle familielede kan gee.\nGeldkikker, as jy dit op die ba-gua-simbool plaas (dit is 'n talisman van tuisbeskerming), sal so 'n kombinasie nie net finansiële sukses verseker nie, maar ook kragtige beskermende eienskappe.\nIn die meeste gevalle word 'n finansiële padda op 'n hoop geplaas met goud, edelgesteentes en ander ongekende skatte wat rykdom in jou huis simboliseer. As jy aandag gee aan die mond van die pad, dan sal jy 2 snaarmuntstukke kan oorweeg, wat die nie-eindige materiaalvoordele simboliseer.\nAs jy wil hê dat die talisman werklik werk en geld aan jou trek, koop 'n drielpoot padda, wat so ewe moontlik aan die regte een is, word dit onderskei aan sy duur en luukse voorkoms. Moenie op die beeldjie stoor nie!\nVariante van geld paddas\nDie padda is 'n baie modieuse skepsel, wat 'n neiging het tot gereelde veranderinge in die beeld en verskyn aan mense in verskillende vorme:\nIn die vorm van 'n padda, op 'n groot berg met munte. So 'n padda is ontwerp om sy eienaar finansieel onafhanklik te maak en dra by tot kontantbesparings.\nDie padda, wat die simbool van Ba-gua uitbeeld. 'N Ba-gua is 'n heilige oktaedron in Feng Shui, en elk van sy kante word geassosieer met een van die elemente.\nIn sommige beelde is die simbool die basis vir die berg met die munte waarop die dier sit. Die gebruik van so 'n talisman sal jou toelaat om finansiële welstand vir alle huiseienaars te bereik. Benewens wesenlike winste, sal 'n geldpad met die simbole van Ba-Gua jou huis beskerm teen negatiewe energie.\nPadda met Hoteem. Die heilige godheid Hotei simboliseer tevredenheid van lewe en rykdom. Hy word uitgebeeld as 'n glimlaggende Boeddha en is bedoel om geluk in sy werk te lok, om sy loopbaanbevordering te bevorder. Jy kan verwag om 'n goeie loopbaan te maak en dit sal belaai word met 'n hoë finansiële wins.\nZhabka hou 'n muntstuk in sy mond. Terselfdertyd is dit belangrik dat die munt die beeld van simbole dra, en dit kan maklik van die padda se mond verwyder word. So 'n talisman sal sy eienaar beskerm teen buitensporige uitgawes, wat die meeste van die geld sal steel.\n'N Kikker wie se mond oop is. Om so 'n talisman in sy mond te aktiveer, moet jy 'n muntstuk of snawel plaas. Deur hierdie weergawe van die geldpad in u huis te plaas, sal u u eie spaargeld aansienlik verhoog.\n'N Interessante detail. 'N Ou geloof glo dat as 'n geldkikker skielik 'n muntstuk of 'n wetsontwerp uit sy mond spoeg, dit moontlik is om voor te berei vir aansienlike finansiële opbrengs.\nHoe belangrik is die regte materiaal\nDie effektiwiteit van jou finansiële talisman sal die meeste direk afhang van die materiaal waaruit dit gemaak word. Goud of brons figure is veral waardevol, aangesien die eerste en tweede metaal die finansiële voorspoed simboliseer.\njade beeldjies (is 'n halfedelsteen van groen kleur) - sal help om u besigheid te beskerm en tot die ontwikkeling daarvan te help;\nrooi paddas - beïnvloed nie die finansiële vloei nie, in plaas daarvan sal hulle hul eienaar met goeie gesondheid voorsien, want dit moet in die oostelike sektor van die huis geplaas word.\nOok sal die doeltreffendheid van die geldkikker verbeter word as dit glas, hout of gemaak van verskillende semi-edelmetale is. Die oë en rug van die figure is gewoonlik versier met kosbare en halfedelstene.\nWaar in die huis is geen plek vir 'n finansiële padda nie\nJy kan nie 'n geld padda in sulke plekke van sy huis sit nie:\nna die toilet of badkamer - in hierdie geval sal sy optrede vererger word deur die Yin-energie wat in hierdie plek regeer;\nin die suidelike deel van die huis - tree op as 'n vuursektor, wat nie baie verwelkom word deur die pad nie;\nsodat dit die voordeur uitkyk - dit sal bydra tot die dreinering van finansies uit jou huis;\ndirek op die vloer - so jy wys jou disrespek teenoor die talisman;\nOp te hoë plekke (dan kan geld uit die vensters van jou huis spring);\nIn die kombuis - die padda hou nie van die konstante hitte in hierdie plek nie;\nin die slaapkamer - hier val sy aan die slaap, en met haar geld raak aan die slaap.\nGoeie plekke vir die ligging van padda\nFeng Shui beveel aan om 'n geld padda in sulke plekke by die huis te sit:\nin die sitkamer;\nsodat sy teruggekeer het na die ingang van die huis;\nop die vensterbank, sodat die rug na die venster toe gaan;\naan die linkerkant van die deur skuins geleë;\nop 'n klein bedkassie, of 'n klein rak.\nIn hierdie geval sal die mees geskikte plek om die geldpad te huisves die Feng Shui-welvaartsektor wees (sy ligging is die suidoostelike kant van die huis). Dit is die beste om die blou of groen kleure van die figure te kies. Blou en swart glasopsies is ook toelaatbaar. Metaalkikkies is minder effektief, maar as jy daarop wil woon, kies brons, goud of silwer kleure.\nJy kan 'n jab en op jou werkplek plaas. In hierdie geval moet dit geplaas word waar jy beplan om finansiële transaksies te doen (in die kassier). Of jy kan dit op jou lessenaar in die boonste hoek aan die linkerkant plaas).\nPaddas adoreer net die waterelement, veral as die water nie stagneer nie, maar voortdurend sirkuleer. Daarom sal die talisman waardeer word as jy dit in jou huisfontein of naby die akwarium plaas.\nDit is belangrik dat daar rooi aantekeninge in hierdie simbool voorkom. As dit nie in die dekor is nie, moet jy 'n rooi servet gebruik of 'n pragtige rooi lint neem.\nZhabka is nogal 'n skaam wese, so dit moet so geplaas word dat dit nie op die oë val van elke nuwe persoon wat by die huis kom nie. En moenie dit oorkom nie. In een huis mag jy nie meer as nege paddas sit nie. Ideaal gesien is dit drie, ses of nege padda. Dit is belangrik dat hulle streng op die sektore van die Ba-Gua geplaas word.\nDit is ook belangrik om 'n gemeenskaplike taal met die talisman te vind. Kommunikeer met haar asof jy gelewe het, maak seker dat jy al jou finansiële bedoelings vertel, raad vra voordat jy belangrike kontanttransaksies maak of voordat jy koop. 'N Dankbare dier gee jou die beskerming en help jou om altyd 'n vol beursie te hê en in geluk en voorspoed te leef.\nLaastens, kyk na 'n interessante video clip:\nKyk na die video: LUCKY MONEY Mantra for money $$$ Recharge your LUCK! God of Wealth GANESH Prosperity Music 2019 PM (Junie 2020).\nKoningin van Pentakels (Dame of Coins) Tarot - betekenis en kombinasies met ander kaarte\nBegraafplaas liefde spellings - maniere, resensies, gevolge\nAmira: Wat het die naam, die eienskappe van die lot en karakter\nTel die geld in 'n droom - wat is die droom\nInterpretasie van 'n droom oor suurkool op die tafel of die voorbereiding daarvan\nCopyright 2020 \_ Betekenis van drome \_ Feng Shui geld pad: waar om dit die beste te stel


Barmhartigheid- en Getuienisbediening – NG Kerk Berg-en-Dal\nH/v Albrecht en Genl Hertzogstraat, Dan Pienaar, Bloemfontein\n051 436 2750\nWaarvandaan Kom Ons?\nBarmhartigheid- en Getuienisbediening\nOns Barmhartigheidsbediening wil gestalte gee aan dit wat in ons missie rakende die daadwerklike uitlewing van Christus se priesterlike bewoënheid vir armes en ander sorgbehoewendes in ons gemeente en gemeenskap, naamlik:\n“Die NG Kerk Berg-en-Dal is geroep om as gemeenskap van gelowiges God Drie-Enig te verheerlik, deur uit dankbaarheid vir sy genade en liefde…\nin ons geloof, hoop en liefde te groei deur die onderlinge omsien na en sorg vir mekaar…\nwanneer ons die Evangelie van Jesus Christus deel deur ons woorde en dade, in opregtheid en nederigheid, aan almal met wie ons hierdie tyd en omgewing deel…”\nDie sorg en omgee van ons gemeente begin in ons midde, rondom die Nagmaalstafel. Hiervandaan word “die liefde en barmhartigheid van God uitgedra” na almal in nood, soos…\nhulpverlening (alimentasie) aan lidmate wat in materiële nood beland het;\ndienste wat deur ‘n maatskaplike werker gelewer word;\nondersteuning aan siekes, eensames en bejaardes in die gemeente;\nprogramme by Siësta Tehuis vir Bejaardes – o.a. ‘n maandelikse biduur en programme van Jubilaté; en\ndiegene wat sterwensbegeleiding benodig en deur rousmart begelei moet word.\nDie sorg en omgee van ons gemeente reik ook óór die grense van ons gemeenskap –\neen keer per jaar vind ‘n grootskaalse insameling van klerasie & kruideniers vir behoeftiges in die stad plaas (gekoördineer deur die KMD);\neen keer per maand word tee & toebroodjies by die Onkologie Kliniek (Nasionale Hospitaal) voorsien;\ndeurlopende betrokkenheid by die Gladstoneweg Jeugsorgsentrum;\nondersteuning aan die Graad 1 tot 3 Vigswesies by Atangskool; en\ndie verskaffing van etes Vrydagaande aan Bloemshelter, skuiling vir haweloses.\nVrywilligers is welkom om by ons projekte in te skakel.\nOns Getuienisbediening wil gestalte gee aan dit wat in ons missie rakende die verkondiging van Gods Woord aan alle volke en nasies gestel is, in ooreenstemming met die groot opdrag van Christus self, naamlik:\n“Die NG Kerk Berg-en-Dal is geroep om as gemeenskap van gelowiges God Drie-Enig te verheerlik, deur in gehoorsaamheid die Evangelie van Jesus Christus te deel deur ons woorde en dade, in opregtheid en nederigheid, aan almal met wie ons hierdie tyd en omgewing deel, asook met hulle verder weg na toe ons gelei mag word…”\nDie NG Kerk Berg-en-Dal bely dat ook óns deur die Here Jesus Christus, ons Heiland en Koning, geroep is om getuies van Hom en sy Ryk te wees, toe Hy kort voor Sy hemelvaart aan sy dissipels gesê het:\n“… julle sal krag ontvang wanneer die Heilige Gees or julle kom en julle sal My getuies wees in…”\nOns wil in Dan Pienaar en onmiddelike omgewing hulle opsoek wat hul Christelike geloof kwytgeraak het (evangelisasie), ons wil uitreik na Sothosprekende Christene wat as bure of werknemers tussen ons kom woon het (vandaar ‘n Sondagmiddagdiens om 15:00 in Sotho), ons wil ‘n hand van vriendskap uitsteek na anderstaliges in ons strate; en ons wil uitreik na hulle wat daagliks by Prellerplein werk of sake kom doen. Met hierdie doelstellings voor oë, wil ons literatuur versprei en programme vir morele- en vaardigheids-ontwikkeling aan volwassenes (soos Sothosprekende vroue, Dinsdagmiddae om 14:30) aanbied.\nOns wil as ‘n bevoorregte gemeente in ons Ring en stad, ondersteuning en medewerking bied aan die bediening van die Woord in minder bevoorregte gemeentes en in die middestad van Bloemfontein, deur opregte hulpverlening in geestelike of materiële sin, gebed en die lewering van professionele dienste; asook deur ‘n liefdevolle uitreik na (Sothosprekende) siekes in Universitas hospitaal.\nOns wil in die groter Bloemfontein-area betrokke wees by die werksaamhede van die Getuienisraad en die Skakelkomitee van ons Ring, spesifiek die Woordbediening deur die NGKA Bloemfontein-Noord en in Botshabelo (samewerking met sowel die VGKSA en die NGKA daar), deur wedersydse besoeke van lidmate, jongmense en kore en die loodsing van gesamentlike getuienisaksies.\nOns wil die werk van sendelinge en sendingwerkers (onderwysers ens.) in Namibië, Zambië, Japan en Marokko ondersteun deur gebed, kommunikasie en geestelike en materiële hulp te verleen.\nOns ken jaarliks ‘n studiebeurs van R 12 000,00 of meer aan ‘n teologiese student van die NGKA (of VGKSA) toe vir sy/haar opleiding hier aan die Vrystaatse Universiteit.\nOns gebruik die jaarlikse Pinksterweek om deur ‘n interessante uitstalling in die kerksaal inligting oor hierdie aksies en ander werksaamhede aan ons lidmate te besorg.\nLidmate is welkom om by enige van hierdie aksies betrokke te raak.\nCopyright © 2019 | Developed, Hosted and Maintained by WebAware (PTY) LTD


PressReader - Weg! Platteland: 2018-03-01 - Kardemom-melktertjies\nDié vlatertjies het ’n warm speserygeur en is glad nie te soet nie – net reg vir ontbyt!\nGenoeg vir 6 Bereidingstyd 10 minute Baktyd 25 minute\n• 2 eetlepels (30 ml) botter plus ekstra • ¾ koppie (180 ml of 100 g) koekmeel • 2 koppies (500 ml) volroommelk • 1¼ koppie (310 ml of 250 g) strooisuiker • 4 eiers • fyngerasperde skil van 1 suurlemoen • 1 teelepel (5 ml) vanieljegeursel\nVIR DIE KARDEMOMSUIKER • 12 kardemompeule • ½ koppie (125 ml) ligte bruinsuiker\nMaak eers die kardemomsuiker deur die heel kardemompeule en suiker in ’n sterk versapper te gooi. Pols dit tot dit ’n fyn poeier vorm en sif dan die mengsel om van enige dopstukkies ontslae te raak.\nVoer die 12 holtes van ’n kolwyntjiepan met kolwyntjiepapiertjies uit, of smeer die holtes goed met botter, sprinkel ’n bietjie meel oor en skud die oortollige meel uit. Verhit die oond tot 200 ºc.\nVerhit die melk tot net onder kookpunt, roer die botter by en laat dit eenkant staan. Gooi die koekmeel, strooisuiker, eiers, suurlemoenskil en vanieljegeursel in ’n bak en klits alles baie goed saam. Klits ook een eetlepel (15 ml) van die kardemomsuiker by.\nHou aan klits terwyl jy die warm melkmengsel stadig en in ’n dun straal bygooi tot alles net-net gemeng is – moenie dit te lank klits nie.\nVerdeel die beslag tussen die 12 holtes en bak dit vir 25-30 minute tot opgepof en mooi goudbruin. Haal die pan uit die oond en sit dit eenkant om effens af te koel en in te sak voordat jy dit uitkeer.\nSit die melktertjies teen kamertemperatuur voor met nog ’n bietjie van die kardemomsuiker bo-oor gesprinkel.


JO'BURG...DAARDIE SINKENDE STAD\nOnderwerp: JO'BURG...DAARDIE SINKENDE STAD Fri Jul 30, 2010 6:45 pm\n...KOM ONS HOOP SOWETO SINK SAAM!!\nJohannesburg - Johannesburg sit op ’n tydbom.\nDie mynwater onder die stad moet “baie vinnig” uitgepomp word anders gaan Johannesburg “sink”.\nSo het Gareth Morgan, DA-woordvoerder oor waterwese, gister ná afloop van ’n driedaagse besoek aan waterryke myngebiede aan die Witwatersrand gesê.\nMorgan het gesê “burokrasie” en “’n gevoeteslepery” tussen die departemente van mynbou en waterwese gaan ’n “groot omgewingskrisis” aan die Witwatersrand en veral in die sentrale deel van Johannesburg veroorsaak.\nHy het daarop gewys dat dieselfde omgewingsramp wat die Wes-Rand in Januarie getref het toe meer as 70 miljoen liter suur mynwater by ’n ou ventilasieskag begin uitborrel het, Johannesburg se voorland is as die regering nie nou aan die werk spring om pompe te bou sodat die ondergrondse water uitgepomp kan word nie.\nMariette Liefferink, omgewingsaktivis, het verlede week aan die portefeuljekomitee oor waterwese gesê die water in die uitgemynde dolomitiese kom waarop Johannesburg gebou is, is 560 m van die oppervlak af.\nMarius Keet, adjunkdirekteur van watergehaltebestuur by die departement, het by dieselfde geleentheid bygevoeg die water styg daagliks met byna ’n meter.\nDie verwagting is dat die suur mynwater oor 18 maande (vroeg in 2012) op verskeie plekke in die sentrale deel van Johannesburg kan begin uitborrel.\nVolgens Morgan is daar ook bewyse dat die suur mynwater, as dit ’n sekere vlak bereik het, hoë geboue onstabiel kan maak.\n“Daar is dus nie meer tyd nie. Die regering sal onmiddellik moet optree om planne in werking te kry,” het hy gesê.\nVolgens Keet is daar “planne” vir infrastruktuur op die tafel, maar die regering gaan onmiddellik R220 miljoen daarvoor nodig hê.\nMorgan het bygevoeg hy is geskok oor wat hy die afgelope drie dae gesien het.\n“Aan die Wes-Rand loop miljoene liter suur mynwater in die Tweelopiespruit en by Grootvlei word besoedelde mynwater in die Blesbokspruit gepomp.”\nHy het gesê die regering kan nie net pompe bou en die water onder die stad uitpomp nie.\n“Dis suur mynwater daardie. Dit sal skoongemaak moet word voordat dit in riviere gestort word.\n“Die DA meen dié is ’n noodsituasie waarvoor onmiddellik oplossings gevind moet word.”\nH20 styg toe myn sluit\n* Die water in die sentrale kom het begin styg nadat die land se oudste myn, ERPM, twee jaar gelede sy deure gesluit en die pompe afgeskakel het.\n* Aan die Wes-Rand pomp Rand Uranium nog daagliks 12,5 miljoen liter van die 19,5 miljoen liter water wat uit die ventilasieskag uitborrel.\n* By Grootvlei aan die Oos-Rand pomp Aurora 108 miljoen liter mynwater uit die ondergrondse oostelike kom, maar suiwer dit nie en stort dit net so in die Blesbokspruit.


Moenie sleg voel nie. | Veilige Hawe / Safe Harbour\nPosted by: White Knight | Thursday, 23 October, 2008\nMoenie sleg voel nie.\nAs daar een ding in die lewe is wat die Ridder se hart bly maak, dan is dit as die mense om hom gelukkig is. Dis juis die rede hoekom jy party mense moet vermy want, sodra hulle naby jou is word hulle ongelukkig. 😕\nDie strewe van die blog is juis om mense te help om beter oor hulle self te voel, wel in die meeste gevalle. Dis mos nie my skuld as almal nie die beste rugby span ~ BLOU BULLE ~ ondersteun nie. Vryheid van assosiasie is mos ‘n demokratiese reg, jy kan kies wie jy mee gesels, saam kuier, ondersteun, voor stem en wat ookal die geval is.\nDaarmee wil ek net beklemtoon dat enige persoon dus kan reageer sou jy ‘n artikel of skrywe iewers lees aldan nie, die keuse word geneem en berus daarby. Sou jy deelneem aan die debat en iemand anders verskil van jou, omdat hulle kan, aanvaar dit en gebruik die debat om jou siening met hulle te deel niks fout daarmee nie. As jy ‘n opinie het plaas dit, en sou jy later deur ander inligting jou siening verander, moenie sleg voel nie, erken dit en gaan aan.\nWat egter ongevraag en onnodig is, is die tendens wat daar ontstaan om ander persoonlik aan te val. Dis ‘n euwel en hoort nie by enige beskaafde gesprek nie. Die probleem is egter dat daar elemente is wat net heeldag mis rol en juis oor hulle soos die miskruier agteruit loop om die misbol te rol en die bly groei, kry hulle natuurlike ‘n mislike uitkyk op die lewe en wil of kan naderhand nie meer anders optree as mislik nie.\nDis jammer, maar die mense is deel van die alledaagse lewe en ook die blog sfeer. Die beste is maar om diesulkes te ignoreer en die beskaafde gesprekke vol te hou. Op sigself beteken dit geensins, dat almal net moet saam stem nie, veral as hier gesels word oor huwelike, verhoudings, lewens opvattings, godsdiens, geloof en rugby nie. Die laaste is natuurlik ook verwant aan geloof of so lyk dit as jy sommige uitsprake bestudeer.\nWel aan ‘n ieder en elk wat al hier kom kuier het, baie welkom en dankie. Natuurlik het dit my verwagtinge heeltemal oortref en sonder julle is daar nie ‘n blog nie en net ‘n monoloog. Derhalwe kan ek eerder dit net op my rekenaar berg en daarvan vergeet. Hoop julle almal kuier lekker en dat ons nog lank saam kan gesels en dabatteer in ‘n goeie gees. Self ons blog vriendekring verder uitbrei.\nBaie dankie aan die wat reeds die Ridder geluk gewens het met sy verjaarsdag vandag, nee Roer jy is nie laat nie, dis vandag. Arabier wat die water geroer het, Sharona, Monna, Thasia, Suzanne, Roer, Linda en die ander wat ek dalk nie nou noem nie. Kry vir julle van die koek hier en ons hoop Dellie sal kom skink later vir die wat dors is. 😉\nAan die wat nog nie gelukwensinge kon laat nie, moenie sleg voel nie, julle het nog tyd. 😛\nBaie geluk ook aan Jaco by Wosonki en al die ander wat ook verjaar vandag. hoop julle word goed bederf.\nPosted in Gewone Griffels | Tags: debat, deelname, demokraties, Sleg voel\n« Werk is ‘n afgod of nie?\nBestuurder van soort »\nNou maar jinne mens, baie geluk met jou verjaarsdag! Mag daar nog vele wees en mag die dag en die jaar wat voorlê net mooi dinge inhou.\nDit is baie spesiale mense wat in Oktober verjaar en ekstra baie spesiale mense wat op die 23ste van die mooiste maand verjaar 😉\nBy: Jaco on Thursday, 23 October, 2008\nRidder baie geluk met jou verjaarsdag! Ek hoop jy word ook baie goed bederf!!! Mag al jou drome in die nuwe jaar waar word.\nEk oefen net gou my demokratiese reg uit! Ons gaan sushi eet 😆\nBy: Wipneus! on Thursday, 23 October, 2008\nDankie Ridder, ek het sommer van dag een af baie welkom op jou blog gevoel. Jy was buitendien een van my gunstelinge van SSSB.\nHoop dat die koningin en die prinsesse jou vanaand sommer baie gaan bederf.\nBy: Linda on Thursday, 23 October, 2008\nJaco, ‘n heerlike dag vir jou en mag jou lewensbootjie in rustige waters vaar in die komende jaar.\nBaie, baie geluk! Telkom was net betyds! Ek hoop jy het ‘n wonderlike jaar!\nBy: Pikkelik on Thursday, 23 October, 2008\nGeluk!!! En hoe oud is jy, of is jy skaam.\nEk stem saam mens kan verskil en selfs ‘n sterk standpunt maak sonder om lelik te wees. Blou bulle? Rooikatte? Cheetahs en wildekalwers…ek verdwaal, ek le onder die bed en lees as daar rugby is,,,,,MAAR los die springbok\nBy: rosalindfranklin on Thursday, 23 October, 2008\n♪ Happy birfday to yooooouuuuuuu . . . ♪\nMag al jou wense waar word!\nBy: Krista on Thursday, 23 October, 2008\nGeluk ook met jou verjaarsdag!\nBy: Emil on Thursday, 23 October, 2008\nEn hier kom ek amper te laat aangetrippel, maar darem nie heeltemal nie, sjoe! HAPPY HAPPY verjaarsdag Ridder, hoop hierdie blog van jou oortref jou wildste verwagtinge en BAIE dankie vir die Veilige Hawe wat jy vir ons geskep Het!! Hiep, hiep HOERA!!!\nBy: Sammi on Thursday, 23 October, 2008\nPersoonlike aanvalle uit die monde van die onopgevoede, klaslose skinnerbekke opsy:\nSeenwense vir die jaar.\nBy: Skoor on Thursday, 23 October, 2008\nWit Ridder, baie geluk met u verjaarsdag. Ek hoop jy het ‘n wonderlike dag gehad. Ek wens u net die beste toe vir die volgende jaar wat voorlê!\nBy: Zee on Thursday, 23 October, 2008\n😳 Ek’s laat…\nHoop jy het ‘n heerlike dag gehad! Jammer oor jou naweek wat so gespoil gaan word! 😉\nStem saam met jou oor comments wat mense persoonlik aanval. Dis mos die lekker van die lewe, om te kan verskil van mekaar, op ‘n beskaafde manier. Ek moet se, ek sal net op ‘n blog waar ek gemaklik voel, ‘n comment los waar ek verskil van die skrywer. Party mense se senupunte is maar baie rou!\n/me bring gemmerkoekies wat met ‘n spesiale strikkie versier is vir die bifday Ridder… jammer dis laat, maar baie geluk met jou verjaarsdag, hoop dit was ‘n stunning ene! 😉\nBy: Dellie on Friday, 24 October, 2008\nOpregte dank van my af vir elke een wat hier julle spore van gelukwensing kom laat het. Dellie vir die gemmer koekies 😳 en al julle wonderlike wense. Linda, Skoor, Krista, Pikkelik, Dellie, Zee, Emil en almal wat ek per ongelik nie gesien het nie.\nSkoor welkom hier sien jou prentjie is ook nou hier.\nNou kort ek nog net my gebruiklike persent van die BLOU BULLE AF en dan is die alles weer klopdisselboom. Of is dit nou uit tand Shark 😆\nBy: White Knight on Friday, 24 October, 2008\nMaar mapstieks – sal ekke dan nou my pienk kolletjie geel gestreepte titanium reus met sy ‘O Griet’ perd se bifday mis! Skies u ridderlike hoogheid (buig) maar hartlike belated bifday 😉\n((((HUG)))) and kisses xxxx\nSoos breinster sal sê: Lekker knor oor die herdenking van nog ‘n jaar wat jy meer mediese rekeninge kry 😆\nMaar ekke hoop jy word nog eendag so oud lat die munisipaliteit jou sal moet wegry…want jy is ‘n liggie sterker as ‘n spotlight in ‘n samelewing vol donkerte…(geestelik gesproke nou) 😉 en mens kry mos deesdae daai kersies wat jy nie kan doodblaas nie 😛 so brand helder en maak lig en neem Dellie se sêding ter harte: Pak die ‘lewe’ by die horings en ry hom bloots!\nDie blou bul horings bygesê LMGA! Die blou bul is hy nie ‘n bielie nie…tra la laaa!!!!!\nNog (((HUG))) en kisses mwha xxxx\nBy: 007meisie on Friday, 24 October, 2008


Vir Altyd kaartjie verkope open vandag – Roekeloos\nVir Altyd kaartjie verkope open vandag\nGepubliseer deurRoekeloos\t 04/02/2016 03/02/2016 Los kommentaar op Vir Altyd kaartjie verkope open vandag\nSuid-Afrikaners kan vanaf vandag om 12h00 via Ster-Kinekor, die verspreider van die film, kaartjies bespreek vir die nuwe romantiese avontuurfilm Vir Altyd, wat op 12 Februarie 2016 landswyd in teaters in Suid-Afrika uitgereik word.\nNet soos in die geval van die lokettreffer Pad na jou Hart, vertolk Ivan Botha en Donnalee Roberts die hoofrolle, en het hul weer saamgespan om die rolprent te skryf en mede-vervaardigers te wees deur hul produksiemaatskappy 17StreetMedia Films.\nPad na jou Hart was een van die mees suksesvolle Suid-Afrikaanse films nog en het meer as R11 miljoen by die plaaslike loket verdien.\nVir Altyd is ‘n romantiese avontuurfilm wat die verhaal vertel van Nina (Donnalee Roberts) wat in sprokiesverhale glo maar wie se verloofde Retief (Stiaan Smith) haar op haar groot dag – wat sy al van kindsbeen af beplan – voor die altaar los.\nNa ‘n aand van wilde partytjie, as gevolg van skok en hartseer, oorreed Nina vir Hugo (Ivan Botha) om saam met haar na Mauritius te gaan omdat sy steeds wil wittebrood hou – ten spyte daarvan dat sy hom nie vir tien jaar gesien het nie.\nNina en Hugo was beste vriende as kinders en tieners, maar na ‘n tragedie verlaat Hugo die land en keer eers terug na sy tuisdorp, die Paarl, op die vooraand van Nina se troue.\nDit is in Mauritius waar Nina en Hugo twee getroude paartjies ontmoet wat hul vertroue in die liefde stelselmatig begin herstel – maar wat ook ou wonde oopkrap wat genees moet word.\nSaam gaan Nina en Hugo op ‘n avontuur wat hul laat besef dat liefde nie net gaan oor die wit rok en die groot dag nie, maar dat elke dag ‘n geleentheid is om liefde vir altyd te laat voorbestaan.\nDie rolprent is in die prentjiemooi Paarl in die Wes-Kaap en op die eiland van liefde, Mauritius, verfilm.\nSoos in die geval van Pad na jou Hart, het dieselfde filmspan aan die rolprent gewerk, met Jaco Smit weer aan die stuur as regisseur en Danie Bester as mede-vervaardiger.\nVir Altyd is ‘n film wat tot elke mens sal spreek wat al liefde in hul lewens ervaar het en soms wonder hoe om die sleutel tot ‘n goeie verhouding te vind en te bewaar.\nVir Altyd word op 12 Februarie 2016 landswyd in teaters in Suid-Afrika deur Ster-Kinekor Entertainment vrygestel.\nGepubliseer deurRoekeloos 04/02/2016 03/02/2016 Gepubliseer inFlieks & TVSleutelwoorde: Donnalee Roberts, Ivan Botha, Jaco Smit, Stiaan Smith\nVyf flou grappies oor diere


Die nuuskierige toeval om swanger te raak op dieselfde tyd as jou suster - Waardes - 2021\nDie nuuskierige toeval om swanger te raak op dieselfde tyd as jou suster\nAs iemand my vra watter dag my verjaardag is, antwoord ek my datum en met 'n glimlag op my gesig voeg ek altyd by: "dieselfde dag as my ma." En ek is op my ma se verjaardag gebore. Sommige mense antwoord my met 'n 'arme ding' omdat ek hul verjaardag moes baar, maar vir my daar sal altyd 'n spesiale verbinding wees wat ons verenig. Baie dinge kan gebeur, maar ons sal altyd iets gemeen hê wat nog sterker sal wees: ons spesiale dag.\nOm hierdie rede erken ek dat ek 'n bietjie opgewonde was toe ek die geval van hierdie tweeling ontdek. Vir baie kan dit onsin of 'n anekdote wees, 'n blote toeval wat op 'n sekere dag plaasgevind het. Dit is egter nie vir my moeilik om te verstaan wat nie Hierdie tweeling-suster het terselfdertyd swanger gevoel en geboorte geskenk.\n365 dae het 'n jaar (366, as dit 'n skrikkeljaar is); soveel dae en dit lyk asof hierdie susters van Kalifornië ingestem het. Hulle is op dieselfde dag gebore en nou herhaal hul dogters hierdie pragtige situasie. Hulle sê dit swanger raak het iets aansteekliks, maar dat die aflewering op dieselfde dag was, is 'n vreemde toeval.\nKlein Nadalie en Candra, soos hulle die babas genoem het, het net twee uur uitmekaar in die wêreld gekom. En hierdie mooi nuuskierigheid het plaasgevind ondanks Bao Nhia Julia Yang en Bao Kou Julie Yang hulle aflewerings was vir verskillende dae geskeduleer. Glo jy in die noodlot?\nDie verrassing vir almal was so groot dat die mediese sentrums, die groep hospitale waartoe die sentrum waarin hulle gebore is, nie kon weerstaan om hierdie foto op Instagram te deel om hierdie pragtige verhaal bekend te maak nie.\nHierdie susters het dit in verskeie onderhoude verseker hierdie omstandighede het hulle baie gelukkig gemaak. Nie net het dit gebeur dat hulle ook twee meisies was nie, maar hul gewigte was ook dieselfde (3,3 kg en 3,1 kg).\nDie tweelingsusters het dit self as 'n wonder beskryf, maar die waarheid is dat om op dieselfde tyd swanger te raak en op dieselfde dag geboorte te skenk as jou suster, wat ook jou tweeling is, dit is alles gelukkig.\n1. Die band wat geskep is, is nou vir altyd\nAs hierdie susters al so 'n spesiale band gehad het, omdat hulle 'n tweeling was, het die band nou nog dikker geword en hulle dogtertjies ingesluit. Hul verhouding is versterk, asook die pasgebore neefs.\n2. U het altyd iemand wat u verstaan\nJou suster weet beter as enigiemand van jou omstandighede, die tipe opleiding wat jy ontvang het, die invloede wat jy gekry het namate jy ouer geword het ... Daarom sal niemand jou beter verstaan as jou suster nie. En as dit ook so is dat sy ook swanger is, word die mate van empatie met duisend vermenigvuldig.\n3. U het iemand om mee te praat oor u probleme\nSlapeloosheid, baba-skoppe, jeukerige vel, seer voete ... Met jou suster kan jy enige emosie of kommer deel wat jou teister, want dit is heel waarskynlik dat sy dit ook ervaar.\n4. Jy word terselfdertyd ma en tante\nMa-wees is een van die opwindendste gevoelens, maar as u daaraan bydra om tante terselfdertyd te word, is geluk dubbel.\n5. U het 'n maat om voor te berei vir die bevalling\nU en u suster deel die goeie en die slegte oomblikke. En u sal altyd 'n maat hê om na kraamklasse te gaan.\nU kan meer artikels lees soos Die nuuskierige toeval om swanger te raak op dieselfde tyd as jou suster, in die kategorie Swanger raak op die terrein.\nVideo: The Effect of Technology on Environment u0026 Life style - HD Documentary (Desember 2021).\nCopyright 2021 \_ Die nuuskierige toeval om swanger te raak op dieselfde tyd as jou suster...


semisoet | semisoet\nKom ons drink op die een »\nJy klop warm hier by my, as ek so na jou wasem staar. St Anna in jopu asem en bobotie in die lug. As die aand te langtand wag vir die son se gloed en die liefde en die mense om te groet. Dan kyk jy stukkend na my en streel patrone op my rug. Dit kielie as jy lag en jou krulbos sag oor my gesig fluister. Dan onthou ek hoekom ek hier is. Hoekom jy ver was.\nAs als donker is en net my liggie vir my en vir jou loer en net jou oe die lig weerkaats en net jou voete die donker pad se dorings mis trap en my lei.\nJy weet mos en ek raai maar ek ken die antwoorde van laas nag se droom oor jou.\nDie see spoel oor die foute. Die sand skaaf als tot niks. Die maan gluur en die wind dans sirkels om die feite en die false beloftes op jou tong. Jou woorde gooi messe en sny die doudruppels van die nuwe dag. Bring die nag se nag se seer na more. Gister se verlede pyn na vore om weereens bloed en water uit my hande te trek.\nMaar die wit glim van jou lag eggo deur my, reg deur my en dan klim ek weer die kranse van die tyd tussen jou en my uit. As die stofpad hoes hoes vir die duiwe en die klonte koes.\nMy bloed kook dik in die pot en die sout slaan neer op die droe tong van die liefdeskind. Kinders van die wind kom kaalvoet uit die as en sukkel voort na hul reg op bestaan, opsoek na hul stemme en ore om te hoor. Net die wind sal luiter en die uitsoek ster doer ver in die donker. En die hulp is verlangs vreemd en nietig in die groot gat van swart. Die bloed in die pot borrel oor en smaak bitter.\nSemisoet en sag op die tong soos die st. Anna in jou asem…\nThis entry was posted on Augustus 23, 2008 at 7:49 nm and is filed under my vriend with tags sommer net.\tYou can follow any responses to this entry through the RSS 2.0 feed. You can leave a response, or trackback from your own site.\nOne Response to “semisoet”\nAugustus 25, 2008 at 10:33 vm\nDit stem my onrusbarend maar dit is so goed gese semisoet!


Charles Skeen: Hy vind ’n tuiste in Afrikaans - Afrikaans.com\nCharles Skeen: Hy vind ’n tuiste in Afrikaans\nAlhoewel Charles Skeen baie trots is op die Skotse bloed wat saam met Nederlandse bloed in sy are vloei, het hy uiteindelik sy tuiste gevind in Afrikaans, die taal waarin hy skryf, leef en God aanbid. Charles het grootgeword en skoolgegaan in Lyttelton. Na skool het hy aan die Normaalkollege in Pretoria studeer en sy onderwysloopbaan het afgeskop by ’n laerskool in Leslie in Mpumalanga. Nadat hy die onderwys verlaat het, was hy merendeels betrokke by volwasse opleiding by instansies soos die Ontwikkelingskorporasie, die Nasionale Weermag en Louis Trichardt se munisipaliteit. Charles het ook sy hand aan boerdery gewaag in die Levubu-distrik, maar na ’n hartomleidingsoperasie, moes hy die boerdery vaarwel toeroep. Daarna het sy lewe ’n interessante draai gemaak en hy het begin skryf en dig. Charles en sy vrou Karin, het gaan aftree in die pragtige Lampiesbaai wat deel vorm van die groter St. Helenabaai aan die Weskus. Hulle het twee dogters en twee seuns en is die grootouers van drie kleindogters en ’n kleinseun. Charles is ook ’n geesdriftige amateurfotograaf wat graag sy foto’s van die Weskus se natuurprag op Facebook deel.\nDis vir Charles ’n voorreg om in sy moedertaal te kan kommunikeer, skryf, profeteer en die Afrikaanse kultuur oor te dra aan almal wat wil lees en luister.\nCharles leef Afrikaans deur die skryf van Bybelstukkies, Afrikaanse gedigte, kortverhale en Afrikaanse lirieke. Hulle is ook aktiewe lidmate van die NG Kerk St Helenabaai, en doen mee aan al die plaaslike Afrikaanse feeste.\nCharles se skryfwerk het interessante draaie gemaak en sy heel eerste Engelse gedigte is in ’n Amerikaanse digbundel gepubliseer. Hy publiseer tans op verskillende Internetplatforms soos Woes en Facebook. Benewens sy boeke, Die Eenheidsgeskiedenis van die Soutpansberg Kommando vanaf die Groot Trek tot die jaar 2012 en Spore op die Savanne Diereverse, is van sy gedigte in versameldigbundels soos 4 – Gedigte en Rym opgeneem. Van sy kortverhale is opgeneem in Die Tiende Provinsie.\nStuur ’n e-pos aan Charles, of besoek een van sy Facebookbladsye: https://www.facebook.com/charles.skeen1 en https://www.facebook.com/bababromvlieg/\nLees sy blog: http://straatdigter.blogspot.co.za/


Port Island 7C | LekkeSlaap\nPort Island 7C: Hooffoto's\nAdres: Leighton Hulett-rylaan, Port St. Francis, St. Francisbaai, 6312, Oos-Kaap\nPort Island 7C bied gerieflike selfsorg-verblyf in 'n woonstel wat na die see front en 'n uitsig oor die marina bied. Dié woonstel is heel voor by Port St. Francis Estate en het 3 slaapkamers. Dis ideaal vir 'n gesin, paartjie of 'n groep vriende op soek na 'n ontspanne vakansie in St. Francisbaai.\nDié woonstel is smaakvol ingerig en het 3 en suite-slaapkamers, en 'n oopplan-kombuis, -sitkamer en -eetkamer. Die hoofslaapkamer het 'n koningngrootte-bed en lei na 'n balkon. Die tweede slaapkamer het 'n dubbelbed en die derde slaapkamer het 2 enkelbeddens. Die tweede en derde slaapkamer het elk toegang tot 'n privaat balkon met 'n uitsig oor die marina. Die kombuis is toegerus met 'n yskas, oond en stoof, en 'n mikrogolfoond. Die sitkamer het 'n TV met sekere DStv-kanale.\nDaar is draagbare braaigeriewe, 'n kaggel en vuurmaakhout. Doendinge in die omgewing sluit visvang, bootvaart en perdry in.\n’n Bespreking by Port Island 7C sluit in:\nLeighton Hulett-rylaan, Port St. Francis, St. Francisbaai, 6312, Oos-Kaap\nhttps://d288tngog90ix0.cloudfront.net/AAEAAQAAAAAAAAAAAAAAs1akIUmIpbMNiXYalZUWLXhyzHo2piwKxOl8STB4YbOj7fw1rV?w=1440&h=960&fit=crop&auto=format Vanaf R2 700 per nag (plek vir 6) Leighton Hulett Drive Port St Francis 6312 Oos-Kaap 086 999 0018 14:00-19:00 10:00 -34.183874693053 24.84887123065


Gemeenskap teer en veer | Witbank News\nInwoners van eMalahleni is al moeg gekla oor die toestand van die stad se paaie\nInwoners van eMalahleni is al moeg gekla oor die toestand van die stad se paaie.\nVerskeie gemeenskapsprojekte is die afgelope maande van stapel gestuur om paaie op eie onkoste te herstel maar intussen het dit aan die lig gekom dat verskeie ongebruikte sakke teer net rondlê op die erf van die Departement van Openbare Werke, Paaie en Vervoer.\n“Ons betaal alle onkostes wat die herstel van slaggate aanbetref self,” het mnr. Wessel Brits, organiseerder van een so projek vertel.\nOm met onkostes te help het mnr. Brits en mnr. Gerhard Smit glo die bestuurder van die Departement van Openbare Werke , Paaie en Vervoer gekontak met die hoop dat hy kan help.\nNa die versoek het hy hulp aangebied maar foto’s versoek van die slaggate sodat daar werk gemaak kan word volgens mnr. Brits.\nDie sakke ongebruikte teer lê in die Departement van Vervoer se erf terwyl inwoners uit hul eie sakke vir die herstel van slaggate moet betaal.\n“Ek het vir hom al die foto’s deurgestuur waarop hy toe vir my gevra het of ek vir hom kan sê hoeveel teer ons benodig,” het mnr. Gerhard Smit gesê.\nSmit het toe alle nodige bewyse glo aan hom gestuur waarop sy terugvoering was,\nDie hope ongebruikte sakke teer wat by die Departement van Vervoer lê.\n“ons kan julle nie help nie omdat ons verskaffers nog nie betaal is nie.”\nBrits het daarna persoonlik na die department toe gery vir ’n afspraak met die bestuurder. Hy het begin onraad vermoed toe hy verby geskeurde sakke teer ry wat die wêreld vol lê.\n“Die beste van alles is dat ons belasting betaal vir ons paaie en nou nog addisionele uitgawes aangaan om vir die slaggate te betaal,” het me. Martie van Heerden te sê gehad.\nDie munisipale bestuurder, mnr. Theo van Vuuren het soos volg gereageer op navrae oor dié kwessie:\n“Die publiek kan nie sonder toestemming werk op publieke paaie nie, aangesien tegniese spesifikasies gevolg moet word. As daar enige ongelukke gebeur om daardie slaggate kan die persoon wat die herstelwerk gedoen het die nagevolge dra.”\nVerder het Van Vuuren ook bygelas dat die Provinsiale Departement van Werke ‘n ondersteunende rol speel om “cold mix” aan die munisipaliteit te leen vir as daar ’n tekort kom.\nVoertuie besig om die teer te vervoer ’n dag na die probleem aangemeld is by die munisipaliteit.\n“Die stapel teer waarna verwys word neem ek aan is “cold mix.” Vir enige inligting met betrekking tot die probleem kan die die Departement van Openbare Werke , Paaie en Vervoer direk benader word.”\n’n Dag na die probleem aan die lig gekom het, het ’n bron gesien hoe munsipale voertuie besig is om die sakke teer weg te ry. Dit is onseker waarheen die teer geneem is.\nDie woordvoerder van padwerke en vervoer het teen druktyd nog nie gereageer op WITBANK NUUS se navrae nie.\nIntussen is daar aan Afriforum se deur geklop om hulp. Die voorsitter van Afriforum, mnr. Paul Broodryk het volgens Brits teruggekom na hom toe en vir hom gesê dat daar dalk ’n moontlikheid is dat hulle teer kan skenk, maar het tot dusver nog nie teruggekom met ’n antwoord nie.\nWITBANK NUUS het ook teen druktyd geen terugvoer van Afriforum ontvang nie.\nIn die tyd wat inwoners opgewonde wag vir ’n antwoord van Afriforum het hulle al begin met voorbereiding van die herstel van slaggate.


Bosveld pretrit bars uit sy nate - Die Kwêvoël\nBosveld pretrit bars uit sy nate\nAugust 31, 2005 kwevoel\nVAALKOP – Laerskool Sanddrift het gesorg vir groot opwinding vir buitelug-entoesiaste, met die aanbieding van die Bosveld Rally pretrit by die Vaalkop dam. Groot manne, en vroue, het hul speelgoed uitgepak en afgestof om aan hierdie pretrit deel te neem.\nDie Bosveld Rally is vir die agtste agtereenvolgende jaar deur Laerskool Sanddrift aangebied. Hierdie jaar was definitief ‘n hoogtepunt, aangesien dit ‘n groot aantal toeskouers en deelnemers gelok het en die Rally-organiseerders, Jaco Steenkamp en Annalien Kruger het dit eens dat die ouers, deelnemers en dagbesoekers se positiewe gesindheid ‘n rol hierin speel.\nDaar was twee afdelings om van te kies. Die pypkarre en 4×4’s was saam in die eerste afdeling en die tweede afdeling het quads en motorfietse ingesluit. Laasgenoemde kon die baan aanpak van sowat 30km, wat strek oor verskeie aanliggende plase.\nDie bane was puik en goed uitgelê. Beoordelaars moes omtrent bontstaan om alle deelnemers te kon akkommodeer. Meer as 100 voertuie, en 280 motorfietse het aan hierdie pretrit deelgeneem.\nDie uitslae van die motorfiets-afdeling is as volg:\nGroot quads – Herman Rolfes, klein quads – G van Vuuren, groot twee-wiel – Martin Kruger, klein twee-wiel – Wynand Delport en Kids-Race – Jean-Pierre van Zyl.\nMnr Gielie Fourie en Hendrik Voster was die wenners van die 4×4 afdeling.\nLaerskool Sanddrift bedank hul borge wat donansies gemaak het en spesiale vermelding word gemaak van mnr Mauritz Oberholzer van Quad House, Polaris in Brits en Quad Fun in Thabazimbi wat die borg was vir die pretrit sowel as die Preditor 90 wat uitgeloot is. Mnr Norman Pingo van Brits was die gelukkig wenner van dié groot prys.\nNá die dag se uitputting het die meeste deelnemers en toeskouers hul moeë en songebrande lywe by Atlanta Ontspanningsoord kom neerlê vir ‘n welverdiende aandrus.\nAtlanta Ontspanningsoord het ‘n 100% besettings syfer behaal met die Bosveld Rally-naweek. Atlanta se op-en-wakker personeel het Vrydagaand tot laat hot en haar gehardloop om besoekers in te boek, dié oord spog met ‘n vier-ster toerisme gradering en die diens wat gelewer is getuig dat dit welverdiend is.\nVir die natuurliefhebbers en kampeerders is dit ‘n besonderse ontvlugtings oord wat volop wild en natuurskoon aanbied en die luukse ablusieblokke sowel as ‘n onderdak verhitte swembad verskaf die noodsaaklike gerief vir ‘n tuiste weg-van-die-huis.\nDaar is vele aktiwiteite op die oord wat insluit: wildbesigtigingsritte, ‘n sportkroeg wat ingerig is met ‘n veerpylbord, tafels vir tafeltennis, snoekertafels en grootskerm TV en dan is daar ook ‘n lieflike mini-gholfbaan en speelkamer vir kinders.\nVir besprekings of navrae kan hul gekontak word by (012) 277 2479.\n← Boere inligtingsdag by Dwaalboom\nHydro Group of Companies →


“Die Here het 'n afsku van mate en gewigte wat nou sus en dan so is. Selfs 'n jongmens word geken aan wat hy doen, uit sy optrede blyk of hy eerlik en opreg is. Die oor wat hoor, die oog wat sien – die Here het altwee gemaak. As jy nie wil arm word nie, moenie lief wees vir slaap nie; staan vroeg op, en jy sal oorgenoeg hê om te eet. “Sleg! Sleg!” sê die koper, maar as hy weg is, spog hy met sy winskopie.” - Spreuke 20:10-14.\nEERLIKHEID was nog nooit 'n algemene kenmerk van die mensdom nie. Mense sal mekaar eerder bedrieg, onderdeur spring, leuens vertel, wegkom met min doen vir baie betaling, swak produkte aan jou probeer afsmeer, ensovoorts.\nONEERLIKHEID moet met allerlei reëls, kontrakte, polisiëring en wat nog, beperk word. En dan kom baie mense nog daarmee weg om bedrog te pleeg – al is dit ook net tot hulle uitgevang word. Dit word vertel dat in sommige kulture opvoeding oor diefstal daarop neerkom dat jy pak kry as jy uitgevang word, maar geprys word as jy suksesvol kon steel.\nAs dit die algemene neiging in gemeenskappe is (vir eeue reeds) om eerder oneerlik te wees as eerlik, WATTER BEELD straal ons uit as kinders van die hemelse Vader? Waarom moet ons eerlikheid nastreef, of sal jy maar net elke keer aan die kortste end trek? 'n Kerkman sê 'n tyd terug vir my dat jy nooit 'n werkpermit sal kry as jy die regte kanale gebruik nie, daarom betaal hy maar 'n bietjie ekstra, sodat die amptenare voorkeur gee aan sy aansoeke vir buitelandse werknemers! Is dit ons maatstaf?\nNEE, dit kan tog nie! In Spreuke 20:11 word 'n norm gestel, wat in God se wysheid geanker is: “...uit sy optrede blyk of hy (die jongmens) eerlik en opreg is.” Wat sien mense uit jou optrede. Nie: Wat hoor mense nie, maar wat sien hulle! Dit wat ons sê (bely as Christene) en dit wat ons doen, bots dikwels met mekaar.\nDie NORM vir ons optrede mag nooit die algemeen aanvaarde gemiddeld vir eerlikheid in die gemeenskap wees nie. Die laaste deel van die 10 gebooie leer (Eksodus 20:14-17): “Jy mag nie egbreuk pleeg nie. Jy mag nie steel nie. Jy mag nie vals getuienis teen ’n ander gee nie. Jy mag nie iemand anders se huis begeer nie. Jy mag nie sy vrou begeer nie, ook nie ’n slaaf of slavin, ’n bees of ’n donkie, of enigiets anders wat aan hom behoort nie.” By almal staan liefde teenoor God, en hier veral vir jou naaste, voorop. En onderliggend aan elkeen staan EERLIKHEID.\nKom ons leef vandag só, dat elkeen kan sien dat ons kinders van die Here is. Eerlik, omdat ons van binne nuut gemaak is deur die Heilige Gees.


Traantjie, traantjie…. – Pajamas met sokkies\npajamasmetsokkies\tOngekategoriseerd\t 27 September 2018 3 Minutes\nMet haar jongste se matriekafskeid, vra ek my vriendin of sy ‘n traantjie gepik het. Sy lag. Haar dogter het haar laat verstaan dat as sy gaan huil, is sy nie welkom daar nie. Sy het toe maar een of ander generiese kalmeerpilletjie gesluk sodat sy traanloos deur die dag kon kom en haar kind ewige vernedering kon spaar.\nSy sê sy het die volgende dag in haar enigheid getreur en afskeid geneem van hierdie tydperk in haar lewe.\nSoos dit enige ma betaam!\nEk vertel my man. My dogter, wat volgende jaar haar matriekafskeid gaan hê, spring net daar op haar tiener hakke. Sy sal my summier verban van enige matriekafskeid openbare betrekkinge, as ek dit sou waag om te tjank.\nManlief val ook ewe onsimpatiek in by die gesang en vra my vir wat ek dan nou sal wil grens by ons kind se matriekafskeid?\nAsof dit nou die onlogieste ding op hierdie aarde is om te doen.\nEk verdedig verbaas: Dis wat ma’s doen! Dis mos die einde van ‘n era in ‘n ma se lewe. Matriekafskeid beteken jou pragtige bloedjie het dit tot hier gemaak onder jou beskermende vlerke en gaan binnekort uitgestuur word in die grootmens wêreld van verantwoordelikhede en monsters en dinge wat nog kon gewag het.\nVerby is jou mamma-taxi era. Jy is nie meer nodig nie. Jy voel soos ‘n blommetjie wat verlep en vergete uitgegooi word.\nDis nie asof jy dit nie gesien kom het so deur die hoërskool jare nie. Sussa wou nie eens meer saam met jou by ‘n fliek gesien word nie. Dis heeltemal te uncool.\nHaar vriendinne het intusen ook die nobel prys gewen vir al haar groot geheime. Jy is net goed genoeg om hier en daar ‘n draad op te tel.\nVerder het klere-koop-uitstappies saam, beslis sy pieke en perke. Op die ou einde staan jy soos ‘n verlore brakkie voor die aantrekhokkie en wag. Sussa neem eers selfies van al die uitrustings om haar vriendinne se waardevolle opinies te kry. As dit nie die tick of approval van die vriende het nie, sal jy haar nie flou in daardie uitrusting uit die aantrekhokkie gesleep kry nie.\nDan eers kry jy jou opinie beurt. ‘n Kragmeting mag ontstaan as jy die vriendinne se opinies bevraagteken met aanmerkings soos: Is dit nie bietjie te kort, te kaal of te laag gesny nie?\nJa, jy weet dis ‘n nodige deel van haar groei tot onafhanklikheid.\nMaar om sommer net so, nie meer die alfa en omega in jou kinders se lewe te wees nie? Dis ’n brose plek. ‘n Realiteitsbesef wat liefs sagkuns op mens moet neerdaal.\nAan die positiewe kant, is daar darem die trots wanneer jou kind selfstandig is, want jy weet jy was die karretjie wat hul tot daar gery het. ‘n Ander positief is dat jou tyd nou meer geword het. Jy kan begin met daai projekkie waaroor jy al soveel jare gedroom het.\nIntussen sit jy heimlik rustig en wag dat die trotse produk van jou opvoeding self geseën word met kinders.\nHmmm…. Jy gaan ‘n oulike ouma wees.\nJy gaan skelm glimlag agter jou bril wanneer sussa ‘n traantjie pik met elke mylpaal in haar kinders se lewe. Ook as sy kla oor haar hoërkool dogter háár so stief behandel. O, die wraak van ‘n ouma… Of gaan dit meegevoel wees?\nDie lekkerste is egter wanneer jou dogter uiteindelik regtig jou vriendin kan word. Mag mens die tyd gegun word om saam met haar daardie skelm traantjie weg te sluk, wanneer ook sy ‘n era as ma moet afsluit met haar bloedjie se matriekafskeid.\nOf hul dit gaan toelaat of nie, skelm traantjies van trots, vreugde, nostalgie, afskeid en plein liefde sal ‘n ma altyd hê. Dis mos normaal.\nDis die binnewerke van ma-wees!\nGepubliseer 27 September 2018\nPrevious Post Die hoop in ashoop\nNext Post Die trappe van vergelyking van ouerskap\n2 thoughts on “Traantjie, traantjie….”\n28 September 2018 om 4:40 nm\nMy kinders is nog klein. Ons begin met Graad een volgende jaar. Ek sidder vir die tiener hoërskool jare… Sterkte*\n28 September 2018 om 5:32 nm\nHallo! Elke stadium in ons kinders se lewens het sy eie opwinding. Maar tieners is spesiaal oowindend. Geniet elke oomblik met jou kinders. Tyd vlieg.\nDankie vir jou kommentaar! x